GĦALL-KUNSIDERAZZJONI TA' ABBOZZI TA' LIĠI AĠĠUNT

(Rapport Uffiċjali u Rivedut)

LAQGĦA NRU 2

It-Tlieta, 15 ta' Marzu, 2016

Stampat fl-Uffiċċju tal-Iskrivan

Prezz €2.50

GĦALL- KONSIDERAZZJONI TA' ABBOZZI TA' LIĠI AĠĠUNT

LAQGĦA NRU 2

It-Tlieta, 15 ta' Marzu, 2016

Il-Kumitat iltaqa' fil-Palazz, il-Belt , fis-7.46 p.m.

Il-Minuti tal-Laqgħa Nru 1 li saret fis-16 ta' Diċembru 2015 kienu konfermati.

EMANUEL MALLIA): Ngħaddu għat-tieni item fuq l-aġenda.

Abbozz ta' liġi LI JEMENDA L-ATT DWAR IR-REGOLAMENT TA' ĊERTI XOGĦLIJIET F'UTILITAJIET U SERVIZZI

Skont riżoluzzjoni fis-Seduta Nru 369 tal-15 ta' Marzu 2016 il-Kumitat iltaqa' biex jikkonsidra dan l-Abbozz ta' Liġi.

THE CHAIRMAN: Il-Kumitat għandu quddiemu l-Abbozz ta' Liġi msejjaħ "Att biex jemenda l-Att dwar ir-Regolament ta' Ċerti Xogħlijiet f'Utilitajiet u Servizzi, biex jimplimenta miżuri biex tonqos l-ispiża għall-installazzjoni ta' networks tal-komunikazzjoni elettronika b'veloċità għolja, biex jagħmel dispożizzjonijiet dwar affarijiet anċillari għalihom jew konnessi magħhom u biex jipprovdi dwar ċerti miżuri li għandhom x'jaqsmu mal-komunikazzjonijiet elettroniċi".

Ngħaddu għal klawsola 2.

Klawsola 2 - Għan.

THE CHAIRMAN: Il-Ministru Joe Mizzi.

JOE MIZZI (Ministru għat-Trasport u l-Infrastruttura): Sur President, b'dan l-Abbozz ta' Liġi se jiġi emendat Kap. 81, biex jimplimenta d-Direttiva tal-2014/61 tal-Unjoni Ewropea u biex jiġu emendati liġijiet eżistenti oħra li għandhom x'jaqsmu ma' dawn il-miżuri u mal-provdiment ta' servizzi ta' komunikazzjonijiet elettroniċi, fosthom Kap. 399 l-Att biex jirregola Komunikazzjonijiet Elettroniċi, u Kap. 418 l-Att għat-Twaqqif ta' Awtorità ta' Malta dwar il-Komunikazzjoni.

L-Onor.

CLAUDIO GRECH: Sur President, qabel ma nibdew, jista' l-Ministru jagħtina ftit rendikont tal-konsultazzjoni li kien hemm u jekk il-punti li kien hemm, ġewx riflessi f'dan l-Abbozz ta' Liġi?

U jekk ma ġewx riflessi, x'kienu dawn ir-raġunijiet?

Jien kont nippreferi li fl-istadju ta' Kumitat ikun hawn l-operaturi jew min irid ikun preżenti, kif nagħmlu meta nemendaw il-liġi dwar is-servizzi finanzjarji, minħabba li finalment din se timpatta lill-operaturi.

Però llum ma kienx possibbli minħabba t-timeframes li kien hemm.

Nixtieq li jkollna a good understanding għax ovvjament bħala risposta għall-consultation document li kien inħareġ, aħna m'għandniex x'ġie sottomess lill-Awtorità.

Jien għandi l-consultation document, id-Direttiva u l-brief reference li għamel il-Ministru fuq il-consultation waqt l-istadju tat-Tieni Qari.

Napprezzaw jekk il-Ministru jgħidilna x'tip ta' punti tqajmu u kif dawn ġew riflessi jew le.

THE CHAIRMAN: Il-Ministru Joe Mizzi.

JOE MIZZI: Preżenti hawn it-tekniċi li kkoordinaw u, bil-permess tal-Kumitat, ikunu jistgħu jispjegaw eżatt iktar fid-dettall.

Ovvjament l-Abbozz ta' Liġi mexa fuq dawk is-suġġerimenti li saru wara li kien hemm il-konsultazzjoni.

THE CHAIRMAN: L-Onor.

Claudio Grech għamel punt validu ħafna u, jekk jistgħu, nitlob lill-esperti jagħtu tweġiba.

Insejjaħ lil Dr Paul Edgar Micallef.

Il-permess ingħata

DR PAUL EDGAR MICALLEF (Chief Legal Advisor mal-Awtorità Maltija dwar il-Komunikazzjoni (MCA)): Hawnhekk m'għandix x'kienu eżatt il-punti li tqajmu, però in tandem ma' Transport Malta kienu saru diskussjonijiet ħalli naraw kif l-aħjar għandha tiġi indirizzata din id-Direttiva partikolari.

F'Ottubru 2015 kien ħareġ l-Abbozz u l-perjodu ta' konsultazzjoni mingħalija kien ta' ħames ġimgħat.

Kif spjega l-Ministru Mizzi, ir-respondents kienu t-tliet operaturi l-kbar, jiġifieri il-Vodafone, il-GO u l-Melita u ma kienx hemm ħadd ieħor.

Overall ir-response tagħhom kienet pożittiva.

Fost l-emendi li pproponejna issa hemm emenda li saret wara suġġeriment mingħand wieħed mill-operaturi, il-Vodafone, fejn qed nipproponu li titneħħa r-referenza għall-perjodu ta' 20 ġurnata li fih isir l-appell; imma dik nispjegawha meta niġu għall-emenda proprja.

Li staqsew il-Vodafone jekk fil-fatt kienx hemm bżonn dawn l-20 ġurnata minn meta tqum kwestjoni li l-operatur aggravat jista' jqajjem il-punt.

Forsi qed nantiċipa ftit.

Meta rajnieha internament, ħassejna li ma kienx jagħmel daqshekk sens li jkun hemm terminu għal min għandu jqajjem kwestjoni, l-ewwel nett għax bit-terminu konna qed nillimitaw iż-żmien li tista' ssir xi forma ta' negozjar u medjazzjoni bejn l-operaturi u allura wieħed jiskapula l-bżonn li tmur quddiem dispute resolution board li qed jiġi propost.

Allura qed nagħtu iżjed lok u iżjed żmien biex l-operaturi jitkellmu bejniethom u jaslu għal soluzzjoni aħħarija.

Jekk, pereżempju, hemm kwestjoni fuq il-prezz biex wieħed jieħu l-aċċess u l-operatur aggravat ma jasalx, dejjem se jkollu l-possibilità li jista' jagħmel każ quddiem id-disputes board.

CLAUDIO GRECH: Jekk hemm xi aspetti li inti tħoss li kien hemm diverġenzi dwarhom tista' ssemmihom aħna u mexjin.

Jekk inti qed tgħid li, by and large, dawn qablu ma' dak propost ...

DR PAUL EDGAR MICALLEF: Ma kienx hemm xi punti ...

CLAUDIO GRECH: Jien ħa noqgħod fuq il-kelma tiegħek!

DR PAUL EDGAR MICALLEF: Kif jista' jikkonferma l-kollega tiegħi s-Sur Patrick Vella, il-biċċa l-kbira tas-suġġerimenti li kienu saru, were taken on board.

Fil-fatt uħud minnhom kienu validi, u kienu punti li lanqas indunajna bihom.

Però nkun qed inħarref jekk naqbad u ngħidlek x'kienu bl-amment!

Ma kontx ippreparat għal dan.

THE CHAIRMAN: Insejjaħ lis-Sur Patrick Vella.

Il-permess ingħata

IS-SUR PATRICK VELLA (Chief Policy and Planning MCA): Ir-responses kienu fuq żewġ binarji; kien hemm ġeneriċi, imbagħad kemm hemm punti fejn daħlu daqsxejn fin-nitty gritties, imma ma kien hemm l-ebda kuntrasti fuq dak li huwa l-ispirtu tal-kontenut u l-kontenut per sè.

CLAUDIO GRECH: Le, le, hawnhekk mhux fuq l-ispirtu qed niddiskutu.

L-ispirtu ġie diskuss fl-istadju tat-Tieni Qari.

THE CHAIRMAN: Id-domanda tal-Onor.

Grech hija jekk kienx hemm nuqqas ta' qbil in sostanza?

THE CHAIRMAN: Allura importanti - jien naħseb li l-Onor.

Grech qed jissuġġerixxi hekk - li aħna u għaddejjin, jekk jidhrilkom li għandkom tikkummentaw dwar xi osservazzjoni li huma għamlu, in sostanza jew le, u forsi tgħidulna dwarha, tkunu tistgħu tintervjenu.

CLAUDIO GRECH: Ir-raġuni hija sempliċi, ma rridx li ngħaddu dan l-Abbozz ta' Liġi u jqum xi ħadd u jgħid li ma tajniex kas dak li qal hu!

JOE MIZZI: Onor. Grech, jien nista' ngħid li meta ltqajt magħhom biex nikkonsultaw ġejt assigurat, l-istess kif qed jgħidu l-esperti, li in sostanza m'hemmx diffikultajiet.

Fil-fatt l-emendi li saru wara, kienu fuq xi kummenti min-naħa tal-operaturi saru biex itejbu u biex immorru għal dik il-linja li xtaqu huma.

Jekk hemm xi ħaġa li kien hemm xi kontestazzjoni dwarha għidulna; għax wara kollox irridu li ntejbu l-liġi.

M'għandix oġġezzjoni!

L-Onor.

Ċensu Galea.

ĊENSU GALEA: Sur President, nissuġġerixxi li forsi niċċaraw id-diverġenzi li hemm bejn dik li hija t-transpożizzjoni tad-Direttiva u dak li ġie home-grown minħabba l-bżonnijiet ta' Malta, biex ma noqgħodx nagħmel l-istess domanda kull darba.

Forsi intom stess tirrelevawlna x'inhuma d-differenzi jew diverġenzi li kien hemm.

THE CHAIRMAN: Punt tajjeb.

Ċara l-osservazzjoni tal-Onor.

Il-mistoqsija hija klawsola 2.

Klawsola 2 għaddiet nem. con. u ġiet ordnata biex issir parti mill-Abbozz ta' Liġi.

Klawsola 3 - Żjieda ta' intestatura minnufih qabel l-artikolu 1 tal-Att prinċipali.

THE CHAIRMAN: Il-Ministru Joe Mizzi.

JOE MIZZI: Permezz ta' klawsola 3 se tidħol intestatura minnufih qabel l-artikolu 1 tal-Att prinċipali.

DR PAUL EDGAR MICALLEF: B'din il-klawsola qed nemendaw Kap. 81, liġi li ġejja minn qabel il-gwerra u li kienet ilha ma tiġi riveduta.

Is-sitwazzjoni, bħala provvista ta' servizz u anke regolamentazzjoni, kienet totalment differenti; kellek dipartiment wieħed tal-gvern li kien jirregola.

Dik il-liġi qsamnieha f'erba' taqsimiet ġodda.

L-Ewwel Taqsima hija dwar it-tifsiriet, it-Tieni Taqsima hija l-liġi attwali fejn ma biddilnihiex b'mod radikali, it-Tielet Taqsima għandek l-implimentazzjoni tad-dispożizzjonijiet tad-Direttiva proprja u r-Raba' Taqsima tipprovdi għall-ħolqien ta' bord li se jieħu ħsieb il-kwestjonijiet li jqumu.

Imbagħad hemm il-miscellaneous.

THE CHAIRMAN: Klawsola 3 qed tipprepara biss għal li ġej fi klawsola 4.

Il-mistoqsija hija klawsola 3.

Klawsola 3 għaddiet nem. con. u ġiet ordnata biex issir parti mill-Abbozz ta' Liġi.

Klawsola 4 – Sostituzzjoni tal-artikolu 2 tal-Att prinċipali.

THE CHAIRMAN: Il-Ministru Joe Mizzi.

JOE MIZZI: Klawsola 4 qed tissostitwixxi l-artikolu 2 tal-Att prinċipali li jittratta dwar t-tifsiriet ta' kliem użati fil-liġi fejn insibu diversi tifsiriet ġodda.

L-Onor.

CLAUDIO GRECH: M'iniex ċert jekk il-broadcasting u l-infrastruttura li tintuża għall-broadcasting humiex koperti b'din il-leġiżlazzjoni.

F'ħafna pajjiżi naraw li l-arbli u l-masts tal-broadcasting huma meqjusin bħala infrastruttura.

Dawk jistgħu jkunu relevanti speċjalment f'teknoloġiji li qegħdin jevolvu għall-finijiet ta' wireless communication.

F'dan l-abbozz jissemmew arbli, però meta tħares lejn id-definizzjoni ta' "utilitajiet" qed tillimitawha għall-komunikazzjonijiet elettroniċi, u meta tħares lejn "operatur ta' network", it-tnejn li huma ma jinkludux l-infrastruttura li tintuża għall-broadcasting.

Jiġifieru arblu tal-broadcasting jaqa' fir-remit ta' din il-leġiżlazzjoni?

THE CHAIRMAN: Il-Ministru Joe Mizzi.

JOE MIZZI: Hawnhekk qed nitkellmu fuq utilities.

Fil-każ tal-broadcasting, hemm liġi oħra separata.

CLAUDIO GRECH: Imma anke għall-portijiet hemm liġi, hux hekk?

JOE MIZZI: Imma l-infrastruttura tal-broadcasting mhijiex inkluża f'din, hemm regolamenti għalihom.

Però jekk se jgħaddu cable minn hemmhekk, hekk iva, għax se jgħaddu data minnha. imma bħala arbli, eċċ. għall-broadcasting hemm regolamenti għalihom.

L-Onor.

Ċensu Galea.

ĊENSU GALEA: Fir-rigward ta' telekomunikazzjonijiet konna qed nitkellmu fuq awtorizzazzjoni.

Fl-ewwel tifsira titkellem fuq "awtorità kompetenti għall-għoti ta' permess".

Qegħdin inbiddlu l-kunċett ta' awtorizzazzjoni, għall-kunċett ta' għoti ta' permessi?

Jew il-kelma "permessi" hija l-eċċezzjoni għall-awtorizzazzjonijiet normali li kważi kważi huwa mistenni li jingħataw f'dawn iċ-ċirkostanzi?

THE CHAIRMAN: Għax-xogħlijiet ċivili l-iktar.

ĊENSU GALEA: Sur President, għal dawk li huma telekomunikazzjonijiet ħafna drabi konna nitkellmu fuq awtorizzazzjoni mingħajr il-ħtieġa ta' permess, awtorizzazzjoni b'mod iktar wiesgħa milli permess.

DR PAUL EDGAR MICALLEF: Dan huwa terminu ġeneriku.

Il-każ klassiku huwa l-Awtorità tal-Ippjanar, imma ma użajniex l-Awtorità tal-Ippjanar as such, għax dawn jistgħu jinbidlu.

L-idea hija li jkun hemm il-kunċett ġenerali ta' awtorità kompetenti għall-għoti ta' permess.

Dik l-entità fil-pajjiż, li skont il-liġijiet li jkun hemm dak iż-żmien, tkun responsabbli għall-għoti tal-permess, taqa' taħt din id-definizzjoni.

Bil-Malti l-idea hija li wieħed juża definizzjoni flessibbli għax jista' jkun li minn amministrazzjoni għal oħra min ikun responsabbli jista' jinbidel.

Naħseb li ma tantx kien ikun għaqli li kieku wieħed jaqbad u jagħmel il-MEPA, eċċ.

ĊENSU GALEA: Sur President, forsi l-punti li qed nagħmel mhumiex ċari biżżejjed.

M'iniex qed nitkellem fuq liema awtorità jew liema organizzazzjoni ta' gvern b'xi mod se tkun responsabbli biex tagħti l-permess jew l-awtorizzazzjoni.

Ħafna drabi konna nitkellmu dwar għoti ta' awtorizzazzjoni u mhux ta' permessi.

Kif ċertament tiftakar, kellna diskussjonijiet fit-tul dwar il-kunċett li ma jkunx meħtieġ permess imma tkun meħtieġa awtorizzazzjoni; li hija ħafna iktar wiesgħa u liberali.

IS-SUR PATRICK VELLA: Wieħed jagħmel distinzjoni bejn dik li hija general authorisation li qed tirreferi għaliha inti, fejn operatur ta' komunikazzjoni elettronika jkollu d-dritt li jiġi u jopera, javżana (Interruzzjonijiet) Hawnhekk qed nitkellmu fuq permit granting għal xogħlijiet ta' trenching, infrastruttura, eċċ. Jiġifieri t-term "permess" hawnhekk huwa ferm iktar wiesa' minħabba li jinvolvi wkoll xogħlijiet ċivili.

Dik hija effettivament id-distinzjoni.

THE CHAIRMAN: L-Onor.

RODERICK GALDES: Nixtieq nistaqsi żewġ mistoqsijiet.

Fil-każ ta' communications, speċjalment fejn tidħol antenna fuq high rise building - naf li darba minnhom kellkom issue in-naħa ta' Paceville wkoll – li jista' jtellef it-trasmissjoni ta' signal, il-MEPA se tkun l-awtorità li tirregola l-bini jew l-għoli tiegħu, partikolarment kif jaffettwa s-signal ta' dak l-apparat?

Jew inkella intom bħala awtorità f'din il-liġi partikolari?

JOE MIZZI: Meta wieħed japplika għal-liċenzja, jekk hemm il-bini eżistenti u qiegħed fil-line of sight irid ibiddel il-pożizzjoni hu u jara fejn se jagħmel l-apparat biex is-signal ma jkunx ibblokkat, imma hija l-Awtorità dwar il-Komunikazzjoni li tagħti permess għal equipment of communication as such.

Fejn jidħol permess fejn tista' tpoġġi l-apparat tidħol il-MEPA, imma l-liċenzja għall-apparat as such tidħol l-Awtorità dwar il-Komunikazzjoni.

Issa fejn tidħol problema ta' line of sight, il-bini li jkun eżistenti jekk ikun bil-permess, ma tistax tneħħih.

Imma l-awtorità partikolari, se jkollha l-poter li twaqqaf il-MEPA milli toħroġ permessi ta' bini li jaffettwaw is-servizz?

DR PAUL EDGAR MICALLEF: Nixtieq nikkummenta rigward id-definizzjoni ta' "permess".

Din hija maximum harmonization directive u qgħadna kemm jista' jkun fidili mal-kliem użat fid-Direttiva stess.

Fil-fatt il-kelma "permess" qiegħda fid-Direttiva u bażikament qgħadna ad litteram magħha, għax ovvjament ma nistgħux invarjaw mid-direttiva.

Fil-fatt il-maġġoranza tad-definitions li hawn, mhux kollha huma riprodotti mid-Direttiva u qgħadna anke fuq il-verżjoni Maltija tad-Direttiva, biex inkunu ċerti li qed naddottaw il-kliem ħalli ma jkunx hemm diżgwid.

THE CHAIRMAN: Rigward l-osservazzjoni li saret dwar liema huma l-awtoritajiet responsabbli, niġbdilkom l-attenzjoni li fit-tifsira tal-kliem "regolatur kompetenti ta' utilitajiet" jingħad li dawk il-korpi tas-settur pubbliku li huma responsabbli skont il-liġi biex jirregolaw is-servizzi tal-utilitajiet huma elenkati skont it-Tieni Skeda.

Meta qed nara t-Tieni Skeda sibt li hawn elenkati tlieta, l-Awtorità ta' Malta dwar il-Komunikazzjoni (MCA), ir-Regolatur għall-Enerġija u Servizzi tal-Ilma u l-Awtorità għat-Trasport f'Malta.

DR PAUL EDGAR MICALLEF: Dawn huma attwalment ir-regolaturi kompetenti fil-pajjiż responsabbli għal dak li tradizzjonalment jiġu deskritti bħala "utilities": jiġifieri l-MCA, ir-Regolatur għall-Enerġija u Servizzi tal-Ilma u l-Awtorità għat-Transport f'Malta.

Ovvjament dawn maż-żmien jinbidlu.

THE CHAIRMAN: L-Onor.

Ċensu Galea.

ĊENSU GALEA: Dr Micallef, naħseb li aħjar tgħidilna mill-ewwel liema definizzjoni hija dik trasposta mid-Direttiva, għax inutili noqogħdu niddiskutu.

THE CHAIRMAN: Hawn iktar kummenti fuq klawsola 4?

L-Onor.

CLAUDIO GRECH: It-traduzzjoni ta' "dark fibre" taħsbu li tiġi "fibra skura"?

Se mai hija "fibra mitfija", jew jekk trid verament tuża l-kelma Maltija "fibra mudlama", però mhux fibra skura, it's not a shade.

THE CHAIRMAN: Ħalli naraw jekk tgħidx hekk id-direttiva.

DR PAUL EDGAR MICALLEF: Imma jekk id-direttiva tgħid hekk ....

JOE MIZZI: Dik hija d-Direttiva uffiċjali tagħna bil-Malti.

Naqbel magħkom dwar dak li qed tgħidu, imma rridu nżommu mad-Direttiva għax ....

THE CHAIRMAN: Imma t-test Malti qiegħed hekk.

JOE MIZZI: It-test Malti tad-Direttiva, dik hija uffiċjali.

CLAUDIO GRECH: Però mhumiex infallibli dawn ...

JOE MIZZI: M'għedtlekx infallibbli.

Naqbel magħkom mija fil-mija, imma naħseb ...

THE CHAIRMAN: Ħalli naraw ftit.

CLAUDIO GRECH: Intom l-esperti, però "fibra skura" żgur li ma tagħmel sens ta' xejn.

DR PAUL EDGAR MICALLEF: Qiegħda fid-definizzjoni ta' "infrastruttura fiżika".

THE CHAIRMAN: Hekk qiegħda fid-Direttiva?

JOE MIZZI: Jivvintaw kliem bil-Malti?

CLAUDIO GRECH: Mhux jivvinta l-kelma bil-Malti, imma "fibra skura" ma tagħmilx sens, għax "skur" huwa kulur.

Meta qed tgħid dark fibre mhux għax huwa kulur skur, dark fibre huwa mitfi, jiġifieri ma jkollux ...

THE CHAIRMAN: Dottoressa, tista' taqraha daqsxejn?

DR MELANIE VELLA: Mhux se naqraha kollha, imma fost il-lista hemm miktub "cables, inkluża l-fibra skura, kif ukoll l-elementi ta' networks ..."

ĊENSU GALEA: It-traduzzjoni tad-Direttiva.

CLAUDIO GRECH: Allura nistgħu nibqgħu għaddejjin, jekk kollox huwa bħad-Direttiva, hux hekk?

THE CHAIRMAN: Le mhux kollox, għax hemm affarijiet oħrajn li ...

JOE MIZZI: Jien għalhekk għedtlek, għandek tifsiriet li qegħdin bħad-Direttiva.

CLAUDIO GRECH: Imma għandna leeway fejn .....

Fejn hemm l-awtoritajiet naħseb wieħed jista' jispjega … (Interruzzjonijiet) Le le, dik uffiċjali bil-Malti.

CLAUDIO GRECH: Għalhekk id-direttiva mhijiex il-linja, però fibra skużi, mhux kelma .....

THE CHAIRMAN: Però ma naħsibx li għandna leeway li nistgħu nbiddlu.

L-Onor.

Ċensu Galea.

ĊENSU GALEA: Sfortunatament meta jsiru t-translations, bl-intenzjoni tajba kollha ta' min ikun qed jagħmel it-translation mhux dejjem ikollu l-background neċessarju għal ċertu terminoloġija.

Din ċertament mhijiex l-unika translation li mhijiex it-tifsira preċiża ta' dak li jkun meħtieġ.

L-Onor.

Grech mil-lat tekniku qed jispjegalna li dark fibre m'għandu x'jaqsam assolutament xejn mal-kulur, imma għaliex hija mejta, hija mitfija.

Però ċertament li min ikun għamel it-translation …

JOE MIZZI: Huwa veru, però għalhekk importanti li hawnhekk nispjegaw x'qed infissru u x'nifhmu aħna għax, minkejja li jista' jkun hemm min jinterpretaha mod ieħor, dak li qed ngħidu fil-kumitat aħna jgħodd.

Jiġifieri minkejja li tibqa' dik it-traduzzjoni li hemm fid-Direttiva, għax huma hekk kitbuha, dak li qed ngħidu li nifhmu aħna hawnhekk jgħodd.

Meilak biex tintervjeni.

Il-permess ingħata

LUCIENNE MEILAK (Director Policy Development And Programme Implementation fil-Ministeru għat-Trasport u l-Infrastruttura): Jekk aħna naħsbu li t-traduzzjoni mhijiex qiegħda kif għandha tkun, aħna dejjem nistgħu niġbdu l-attenzjoni f'dan il-każ lis-services tal-Council u jsir it-tibdil li hemm bżonn u ma nirrestrinġux ruħna li jekk ikollna l-liġi bil-lingwa tagħna, ma tagħmilx sens.

Jiġifieri jiena ta' l-opinjoni li dan isir.

Mela jekk fil-każ wieħed jista' jagħmel din l-osservazzjoni.

Ministru, hemm xi kummenti oħrajn?

JOE MIZZI: Sewwa qegħda tgħid, li fil-każ aħna dejjem nistgħu niġbdu l-attenzjoni tal-Kunsill.

Imma jekk nagħmlu emenda rridu nerġgħu nbiddlu l-liġi.

Jekk aħna qed nispjegaw xi tfisser u x'qed nifhmu biha hawnhekk,, allura qed nassiguraw li dik hija l-interpretazzjoni li trid tingħata.

Dik importanti ħafna.

THE CHAIRMAN: Mit-test Ingliż joħroġ ċar x'irridu nifhmu.

Hemm xi kummenti oħra?

L-Onor.

CLAUDIO GRECH: Hemm kelma oħra fit-tifsira ta' "infrastruttura fiżika fil-bini" il-kelma "sjieda" li l-istess …

IS-SUR PATRICK VELLA: Dik mid-Direttiva meħuda.

CLAUDIO GRECH: Naħseb "sidien konġunti" għandha tiġi.

DR PAUL EDGAR MICALLEF: Kif ġie osservat qabel, il-biża' hi li jekk konna nużaw xi ħaġa differenti minn tad-Diretteva tal-UE … Onorevoli, jien ukoll tatni f'għajni.

CLAUDIO GRECH: Bl-Ingliż hija "joint ownership".

Il-kelma lanqas teżisti.

DR PAUL EDGAR MICALLEF: Jien m'għandix pretensjonijiet kbar fl-ortografija tal-Malti, biex niftiehmu.

CLAUDIO GRECH: Lanqas jien, u meta tara liġi bħal din, jekk ikollok xi pretensjonijiet jitilqu.

THE CHAIRMAN: Anke jekk ikun hemm emendi aktar tard, naħseb irridu nieħdu s-suġġeriment tas-Sinj.

Dan huwa eżempju ieħor u nistgħu nimxu fuq dak is-suġġeriment.

Hawn qbil dwar dan fil-Kumitat?

THE CHAIRMAN: Hawn iżjed kummenti fuq klawsola 4?

(Onor. Membri: No) Il-mistoqsija hi Klawsola 4.

Klawsola 4 għaddiet nem. con. u ġiet ordnata biex issir parti mill-Abbozz ta' Liġi.

Klawsola 5 - Tħassir tal-artikolu 3 tal-Att prinċipali.

THE CHAIRMAN: Il-Ministru.

JOE MIZZI: Din il-klawsola qed tħassar artikolu 3 tal-Kap.

(Onor. Membri: No) Il-mistoqsija hi klawsola 5.

Klawsola 5 għaddiet nem. con. u ġiet ordnata biex issir parti mill-Abbozz ta' Liġi.

Klawsola 6 - Żjieda ta' intestatura mal-Att prinċipali.

THE CHAIRMAN: Il-Ministru.

JOE MIZZI: Klawsola 6 tipprovdi għal żjieda ta' intestatura ġdida: "Taqsima II Regolament ta' Aċċess għall-Infrastruttura ta' Utilitajiet".

(Onor. Membri: No) Il-mistoqsija hi klawsola 6.

Klawsola 6 għaddiet nem. con. u ġiet ordnata biex issir parti mill-Abbozz ta' Liġi.

Klawsola 7 – Sostituzzjoni tal-artikolu 4 tal-Att prinċipali.

THE CHAIRMAN: Il-Ministru.

JOE MIZZI: Klawsola 7 tissostitwixxi artikolu 4 tal-Kap.

81 biex ikun konformi mar-rekwiżiti tad-Direttiva tal-Unjoni Ewropea.

L-artikolu 4 ġdid jirrifletti fis-sustanza dak li hemm f'subartikolu 4(1) bid-differenza li l-ħidma tkun f'idejn ir-regolatur kompetenti tal-infrastruttura, liema ħidma fil-preżent se tkompli ssir minn Transport Malta.

Il-bqija ta' artikolu 4 attwali se jiġi sostitwit bid-dispożizzjonijiet ġodda riflessi fl-artikoli ġodda 4A sa 4E introdotti permezz ta' klawsola 8.

L-Onor.

Ċensu Galea.

ĊENSU GALEA: Il-Ministru għadu kif qal li għalissa tkun Transport Malta li tibqa' responsabbli minn din il-funzjoni li qed nagħmlu referenza għaliha hawnhekk.

Billi Transport Malta hija meqjusa bħala li hija s-sid ta' dak kollu li hemm fit-triq, fil-ġenb tat-triq u taħt wiċċ it-triq, hawnhekk qegħdin ngħidu li possibbilment jista' jkun xi ħaddieħor li jibda jamministra partijiet minn dik l-infrastruttura, jew nibqgħu ngħidu li se mai tkun dik l-organizzazzjoni responsabbli mill-infrastruttura, inkluż it-toroq, li jkollha dan il-poter?

Mhux bilfors jibqa' jisimha Transport Malta, jista' jkun jisimha xi ħaġa oħra, imma se tkun dik l-organizzazzjoni li għandha funzjonijiet ta' Transport Malta illum jew Transport Malta jkollha parti mill-funzjonijiet u l-organizzazzjoni l-ġdida jkollha funzjonijiet oħrajn?

Veru li hemm ċerti funzjonijiet oħrajn, imma Transport Malta se tibqa' bħala regolatur.

Fil-fatt Transport Malta qed titlaq minn taħt idejha ċerti affarijiet, bħall-operazzjoni tal-lift, biex tiġi aktar regolatur.

L-iskop ta' Transport Malta hu li tkun ir-regolatur komplet.

THE CHAIRMAN: Hawn iktar rimarki?

L-Onor.

Ċensu Galea.

ĊENSU GALEA: Sur President, lil hinn minn liema partijiet tal-funzjonijiet jew drittijiet li għandha Transport Malta qiegħda bil-mod il-mod titlaq, però nistgħu niġu f'pożizzjoni fejn ċerti elementi marbutin mas-servizzi li hemm taħt it-toroq ta' pajjiżna jew fit-toroq ta' pajjiżna jkunu amministrati minn awtoritajiet separati u diversi?

Jiġifieri mhux bilfors tkun l-istess organizzazzjoni għaliex il-punt li semmejt fl-istadju tat-Tieni Qari hu li nistgħu nsibu ruħna f'pożizzjoni ferm iktar ikkumplikata minn dik li għandna llum, fejn diġà bil-liġi hija Transport Malta li tikkontrolla kollox, però, kif nafu lkoll, imbagħad għandek organizzazzjonijiet oħrajn li mhux dejjem jitolbu l-permessi neċessarji u jimxu mal-permessi neċessarji li suppost joħorġu minn Transport Malta.

Jiġifieri to which extent se nassiguraw li tkun organizzazzjoni waħda li qiegħda tikkontrolla dak kollu li hemm fit-toroq ta' pajjiżna?

JOE MIZZI: Nassigurak li Transport Malta se tibqa' tikkontrolla hi kif qed tikkontrolla llum.

Fejn jidħlu toroq hi responsabbli bħala regolatur, u anke bħala infrastruttura tat-toroq li hija taħt il-Ministeru tal-Infrastruttura.

Issa ħalliha li għal ċerti affarijiet jiddelega lil Transport Malta, imma dawk huma affarijiet li wieħed irid jiddiskutihom.

L-aim ta' Transport Malta hu li tkun ir-regolatur.

THE CHAIRMAN: Hawn iktar kummenti?

L-Onor.

RODERICK GALDES: F'każ ta' twaħħil ta' cables fuq binjiet storiċi, naf li dan l-artikolu qed jgħid li "regolatur kompetenti ta' infrastruttura jista' jordna li jiġu mqiegħda cables" u kulma jkun hemm bżonn mal-bini mill-operaturi wara li jinnotifikaw lis-sidien.

Però mhux qed jiddistingwi bejn binjiet li għandhom ċerti valuri li tista' ssirilhom ħsara jekk ma jsirx xogħol kif suppost.

F'dak il-każ il-liġi se tibqa' kif inhi jew inkella tagħti xi dritta lis-sidien biex ikunu jistgħu jikkontestaw?

DR PAUL EDGAR MICALLEF: Dawn huma dispożizzjonijiet li kienu hemm qabel, però mhijiex kwestjoni dwar jekk il-bini hux antik jew le, hija kwestjoni dwar is-sit as such.

Pereżempju jekk hemm xi cables fuq il-proprjetà tiegħi u jien irrid nagħmel xi modifikazzjoni, f'dak il-każ għandi dritt ċivilment li nieħu l-passi, però rrid inġib ġustifikazzjoni li m'għandix alternattiva għal dak li se nagħmel u jridu jiġu notifikati wkoll l-operaturi konċernati.

Jiġifieri d-dispożizzjoni diġà qiegħda fil-liġi prinċipali, però biddilnieha ftit għax il-proċedura kif inhi bħalissa hija kemxejn vaga.

Issa qed ngħidu li individwu li għandu xi cables fuq il-proprjetà tiegħu jista' jagħmel talba quddiem il-qorti, jiġi nnotifikat l-operatur u l-operatur għandu tliet xhur ċans biex joġġezzjona, però jekk ma jġibx oġġezzjonijiet validi individwu jista' jibqa' sejjer bix-xogħlijiet.

Però l-aspett li qed tgħid inti, mhuwiex b'xi mod catered for.

THE CHAIRMAN: Hemm ukoll sentenzi tal-kumpanija General Soft Drinks.

DR PAUL EDGAR MICALLEF: Kif inhi bħalissa l-liġi tgħid li kontestazzjoni f'dan il-każ għandha ssir quddiem il-Qorti tal-Appell, u issa qed ngħidu li ssir quddiem il-Prim'Awla.

THE CHAIRMAN: Hawn iktar kummenti?

(Onor. Membri: No) Il-mistoqsija hi klawsola 7.

Klawsola 7 għaddiet nem. con. u ġiet ordnata biex issir parti mill-Abbozz ta' Liġi.

Klawsola 8 - Żjieda ta' artikoli ġodda mal-Att prinċipali.

THE CHAIRMAN: Il-Ministru.

JOE MIZZI: Klawsola 8 qed tintroduċi l-artikoli ġodda 4A sa 4E, li fis-sustanza qed jissostitwixxu d-dispożizzjonijiet attwali fil-Kap.

81 ta' subartikoli 4(2) sa 4(11), fejn qed isiru xi emendi biex jipprovdu għal regolamenti aktar flessibbli u koordinament bejn id-diversi operaturi.

Artikolu 4A qed jipprovdi għall-ħruġ ta' ordnijiet ta' kollokazzjoni eċċ. fir-rigward ta' infrastruttura u l-proċedura li għad trid tiġi segwita.

Skont artikolu 4(Ċ) "Ir-riċevitur ta' ordni magħmul taħt l-artikolu 4A għandu jitħalla jitlob ħlas għall-kollokazzjoni jew l-użu ta' faċilitajiet imwaħħla jew imtella' minnha b'rati bbażati fuq spejjeż relevanti raġonevoli."

Artikolu 4D jistabbilixxi prinċipji li fuqhom ir-regolatur kompetenti tal-infrastruttura għandu jsegwi fil-qadi tal-funzjonijiet tiegħu u artikolu 4E jipprovdi li persuna jew ir-regolatur kompetenti tal-infrastruttura li jħossu ruħhom aggravati b'xi deċiżjoni regolatorja tista' tappella quddiem it-Tribunal:

THE CHAIRMAN: L-Onor.

CLAUDIO GRECH: Dan li għandna f'din il-klawsola hawnhekk huwa proprju dak li kont qed nirreferi għalih waqt l-intervent tiegħi fit-Tieni Qari.

Meta tħares lejn il-mekkaniżmu, li huwa pjuttost burokratiku, tara li min irid, jista' jagħmel delays biex parti oħra taċċedi għall-infrastruttura għax it-termini li qed jingħataw, huma xorta relattivament lax fl-opinjoni tiegħi.

Dan għaliex operatur li jitlob biex jaċċedi infrastruttura ta' xi ħaddieħor, kull darba se jgħaddi minn dan il-proċess għal kull istanza u għal kull istanza inti se tibda żżid il-burokrazija li ftit ftit se tispiċċa għandek bejn tlieta u erba' xhur għal kull istanza.

Hawnhekk qed ngħidu, anke fit-titolu tal-liġi, li rridu nagħmlu leġiżlazzjoni biex tiffaċilità l-implimentazzjoni ta' high speed networks, però mbagħad qed nagħtu l-fakultà li min għandu r-riżorsi biex jagħmel delay waħda wara oħra, jista' jibqa' jtawwal sakemm imur għall-appell quddiem it-Tribunal.

Li l-kalkolu tiegħi huwa bejn erba' u ħames xhur għal kull …

THE CHAIRMAN: It-termini huma fid-Direttiva?

CLAUDIO GRECH: Le, fil-liġi.

Naħseb it-termini għamiltuhom intom, hux hekk?

THE CHAIRMAN: Għalhekk qed nistaqsi.

Meta jkun hemm kwestjoni bejn żewġ operaturi, allura skont in-natura tal-kwestjoni se naqgħu fit-taqsima l-ġdida li qed timplimenta d-Direttiva, fejn f'kull istanza hemm terminu partikolari meta jistgħu jmorru quddiem bord indipendenti u tingħata deċiżjoni u t-terminu jvarja minn xahrejn sa erba' xhur.

Se nerġa' mmur fuq l-ispirtu tal-liġi għax fl-istadju tat-Tieni Qari l-Ministru u jien kellna kważi l-istess atunement.

L-ispirtu tal-liġi hu li aħna niffaċilitaw id-deployment ta' high speed networks.

Iż-żewġ elementi fundamentali li bihom tiffaċilita d-deployment ta' high speed networks - hawnhekk tgħallmuna intom għax intom esperti u tgħixu fihom – huma l-ewwel nett li l-cost tiegħek ikun kemm jista' jkun baxx u inti tagħmel il-profitt tiegħek mhux mill-infrastruttura, imma mis-servizz li qed tagħti, u t-tieni nett li l-aspett amministrattiv, l-aspett regolatorju, l-aspett infrastrutturali biex tpoġġi n-network tiegħek ikun faċilitat biex tagħmel deployment fi żmien relattivament qasir.

Kif nafu, biex tgħaddi fibra min-naħa għall-oħra tat-triq ma teħux ammont kbir ta' ħin, però the disproportionate amount of time li qed nitkellmu fuqu hawnhekk fuq xi ħaġa li jiena nifhem should be second nature.

Jien naħseb li d-design tal-liġi huwa daqsxejn zopp għaliex sakemm m'hemmx raġuni għalfejn jibblokka – u naħseb ir-raġunijiet nistgħu nartikolawhom – operatur m'għandux ikollu l-fakultà li jibblokka.

It-tieni nett fir-rigward taċ-charges, meta hawnhekk tgħid "the reasonable relevant costs", tant jista' jkollok immaġinazzjoni dwar what is the reasonable u what is relevant li se jkollok ħafna disputes fuq x'inhuma ċ-charges, għalkemm hawnhekk tipprovaw tagħmlu xi exclusions.

Fil-verità - with no disrespect at all - naħseb li hawn qed nagħmlu sempliċement transposition tad-Direttiva, però meta nidħlu fiha u naraw kif se taħdem on a day-to-day basis, naraw li jekk għada operatur irid jgħaddi fibra, jgħaddi cable minn ġo duct li llum huwa ta' xi ħadd, irid japplika u l-ieħor għandu 20 ġurnata biex iwieġeb minn meta jirċeviha.

Għaliex għandu 20 ġurnata biex jgħid jekk jaqbilx jew le biex jgħaddi cable mill-infrastruttura tiegħu?

Imbagħad jekk ma jkunx hemm il-qbil suppost għandek xahrejn oħra within … Let's be honest.

M'aħniex qed nindirizzaw is-sustanza issa.

Fl-ispirtu qbilna u ħadt pjaċir li jien u l-Ministru qegħdin exactly on the same page.

THE CHAIRMAN: Kif wasaltu għalihom it-time frames?

IS-SUR PATRICK VELLA: Fejn tidħol il-parti l-ġdida, it-time frames fid-Direttiva qegħdin.

Ir-raġunament kien li nibdew nimxu mad-Direttiva, naraw l-affarijiet kif jimxu, imbagħad fil-każ nipproponu tibdil iktar 'il quddiem.

Din hija xi ħaġa li għadha ma ġiet transposed imkien u fil-biċċa l-kbira tal-pajjiżi lanqas hemm esperjenza tagħha.

Jiġifieri naħseb li d-Direttiva ħadet minn dak li hu l-best practice li hemm preżenti u aħna ddeċidejna li nimxu magħha, nibdew minn hemm u mbagħad naraw.

Rigward il-punt l-ieħor li semmejt, aħna ttrappjantajna d-Direttiva f'Kap. 81 minħabba li tittratta collocation fiż-żewġ każi għax irraġunajna li jkun tajjeb li jkollok qafas wieħed għal dak li huwa collocation.

Fl-ewwel biċċa tal-liġi preżenti pjuttost milli operatur qed jitlob bi dritt – għax issa ġejja bi dritt – l-aċċess lill-operatur ieħor, hemm il-prerogattiva tal-infrastructure regulator li jgħid li int trid tikkolloka.

Jiġifieri dik il-prerogattiva tat-transport regulator li jagħti ordni, dik trid tinżamm u żammejnieha hemmhekk.

Żidna wkoll biċċiet minn Direttiva ta' qabel li ma konniex għamilna traspożizzjoni tagħhom daqshekk ċara u issa għamilnieha ċara għalfejn fil-fatt for town and country planning, health purposes, etc. jista' jkun hemm refusal.

Jiġifieri ħallejna dik il-prerogattiva ta' Transport Malta li tgħid li inti ma tistax tgħaddi cable ġdid minn hawnhekk għal raġunijiet li jistgħu jkunu varji, imma trid tikkolloka ma' ħaddieħor.

Però t-time frames li mbagħad użajna fil-biċċa l-ġdida huma effettivament dawk li hemm fid-Direttiva.

CLAUDIO GRECH: Però apparti l-legaliżmi, intom tafu li llum is-sitwazzjoni hija waħda unworkable.

Nispera li tafuha għax intom qegħdin fiha u tafu li meta xi ħadd japplika biex jagħmel xi forma ta' collocation jew juża infrastruttura ta' ħaddieħor, illum il-proċess tat-toing and froing bejn iż-żewġ operaturi huwa ad infinitum.

Nispera li din tafuha għax jekk ma tafuhiex għandna problema li qed tressqu leġiżlazzjoni hawnhekk li m'aħniex … (Interruzzjonijiet) Agħtini ċans nispiċċa l-argument.

Aħna rridu nilleġiżlaw biex niffaċilitaw il-high speed networks u l-investiment fihom.

L-argument tiegħi hu li jekk tafu li għandna din is-sitwazzjoni llum, intom temmnu li dan li qed nagħmlu hawnhekk se jindirizzaha dik is-sitwazzjoni u mhux kull istanza se nerġgħu nagħmlu xhur twal biex tiġi indirizzata?

DR PAUL EDGAR MICALLEF: Kif spjega s-Sur Patrick Vella, it-terms huma ffissati mid-Direttiva, la stajna nżidu u lanqas stajna nnaqqsu għax hija maximum harmonization directive.

Però wieħed irid japprezza wkoll li din hija xi ħaġa relattivament ġdida, fis-sens li qed jissemmew kwestjonijiet li jistgħu jqumu u qed jiġu ffissati terms partikolari li fihom dawn iridu jiġu deċiżi.

Diġà kien hemm xi ħaġa fil-liġi attwali, però tirrelata biss ma' min qiegħed fis-settur tat-telefonija.

Din issa qed testendi l-aċċess għall-utilities l-oħrajn, però t-terms huma dawk li huma.

Fil-verità ż-żmien se jagħtina parir.

Nifhem l-ispirtu ta' dak li qed tgħid, però naħseb irridu nimxu pass pass.

THE CHAIRMAN: L-Onor.

Ċensu Galea.

ĊENSU GALEA: Jekk it-termini li għandna huma parti mid-Direttiva naqbel magħkom, ikollok for a moment tagħlaq ħalqek u ma tgħid xejn, però jekk mhumiex, anke mill-esperjenzi tal-passat, nagħmlu sewwa li nqassru dawn it-termini.

Il-piki qegħdin kullimkien u, kif nafu, f'Malta huma daqsxejn iktar minn kullimkien, allura huwa importanti li dak inżommuh quddiem għajnejna.

Ma nafx jekk il-kollega tiegħi hux qed jagħmel referenza għall-iffissar tal-ħlasijiet imsemmija f'artikolu 4Ċ għaliex, kif intom ċertament tafu, din bilfors tiftaħ il-kwestjonijiet li kellna ma nafx kemm-il darba, fejn anke l-awtorità nnifisha suppost iddaħħal preċiż kemm tagħmel spejjeż, meta fir-realtà nafu li mhux hekk għaliex jiġu stabbiliti b'modi … M'iniex qed nitkellem dwar illum, imma tradizzjonalment, jiġifieri mhux xi sitwazzjoni tal-2016.

Jekk il-ħlasijiet mhux se jkunu stabbiliti b'mod ċar probabbilment ikollna d-diffikultajiet li għamel referenza għalihom l-Onor.

Ħalli mmur pass lura għall-artikolu 4A, fejn fit-test Malti għandna l-kelma "poli" li hija traduzzjoni tal-kelma "poles", imma ċertament li "poli" bil-Malti ma tfisser xejn.

Fit-test Ingliż hemm "poles, masts, antennae", allura għall-kelma "poles" għamilna l-kelma "poli" u għall-kelma "masts" għamilna l-kelma "arbli".

Fil-fatt "masts" huma arbli ta' fuq il-bjut u "poles" huma l-arbli tat-toroq.

Hawnhekk ukoll wieħed irid jiġbed daqsxejn l-attenzjoni ta' ...

JOE MIZZI: Huwa tajjeb li tinġibed l-attenzjoni.

Però nixtieq nerġa' nagħmel referenza għat-time frames imsemmija għax fil-fatt din il-kwestjoni kienet diġà laqtitni.

Jiena wieħed minn dawk li ngħid li l-burokrazija għandha tiġi tackled.

Però meta staqsejt f'dan il-każ ġie spjegat lili li dawk it-time frames qegħdin fid-Direttiva.

Ovvjament la hemm id-Direttiva naħseb li għalissa għandna nimxu magħha, imbagħad naraw x'jiġri maż-żmien.

Jiena bħalkom nemmen li maż-żmien wieħed irid jara kif jirranġa.

L-aim hu li ma jkunx hemm dewmien u ħafna burokrazija b'tali mod li minflok niffaċilitaw l-affarijiet iktar indumu.

ĊENSU GALEA: Sur President, ħaġa oħra fil-qosor, intqal li huma ftit jew inkella kważi xejn il-pajjiżi fejn din id-Direttiva ġiet transposed, mentri safejn naf jien qed jingħad li sal-aħħar tax-xahar suppost tkun transposed.

Naf li baqa' ftit ġranet sal-aħħar tax-xahar.

IS-SUR PATRICK VELLA: Sa Ottubru li għadda meta kont fil-Communications Committee … Bħala direttiva hija kkumplikata biex ...

ĊENSU GALEA: Fair enough, imma llum, il-15 ta' Marzu 2016, hemm pajjiżi li għamlu transposition ta' din id-direttiva?

Hemm deadline tat-transposition tagħha?

IS-SUR PATRICK VELLA: Id-deadline kien sa Diċembru 2015.

Sa Ottubru li għadda l-biċċa l-kbira kienu għadhom m'għamlux it-transposition tad-Direttiva.

Jien semmejt dan il-fatt mhux għall-punt li m'għamlux it-transposition, imma biex nuri li għad m'hemmx l-esperjenza.

JOE MIZZI: Irridu mmexxu biex aħna niġu in line, għax inkella jkollna infringement ieħor ma' li diġà għandna!

IS-SUR PATRICK VELLA: Nixtieq nagħmel kumment żgħir fuq dak li bdejt issemmi qabel.

Jeżistu agreements bejn operaturi, pereżempju anke bejn l-Enemalta u operaturi oħrajn, imma l-importanti li l-agreements ikunu miftuħin għal kulħadd.

Dak huwa l-għan prinċipali.

It-tieni punt hu li naqbel perfettament ma' dak li qed tgħid int li jekk ma tlaħħamx il-liġi tibqa' ittra mejta.

Fil-livell tal-liġi għandek il-prinċipji u s-sustanza, però mbagħad going one, two levels down, ix-xogħol jaqa' fuqna biex nibdew nartikolaw dawk li huma pricing mechanisms, l-aspetti tekniċi ta' kif tista' tgħaddi l-infrastruttura pereżempju minn ġod-ducting, hemm 101 affarijiet illi rridu nagħmlu u fil-fatt qed naħdmu ma' Transport Malta wkoll, għandna kumitat konġunt magħhom.

THE CHAIRMAN: L-Onor.

Ċensu Galea.

ĊENSU GALEA: Artikolu 4E, kif propost fi klawsola 8, jibda bil-kliem "Persuna jew regolatur kompetenti".

Għaliex f'daqqa waħda ġiet il-kelma "persuna", mentri fil-paragrafu, il-ħin kollu nitkellmu fuq "regolatur kompetenti"?

THE CHAIRMAN: Għax jekk tħossok aggravat ...

ĊENSU GALEA: Imma fuq individwu qegħdin nitkellmu jew fuq xi operatur partikolari?

Għal li jista' ikun, din hija referenza għal operatur jew regolatur kompetenti?

DR PAUL EDGAR MICALLEF: Taħt din il-parti jistgħu joħorġu ordnijiet fejn jien, bħala operatur, ngħaddi xi cable fuq proprjetà privata, allura dik il-persuna li hija s-sid ta' dik il-proprjetà trid tikkontesta dik l-ordni, f'dak is-sens.

ĊENSU GALEA: Lanqas fid-definizzjonijiet ma hemm it-tifsira ta' "persuna", ma teżistix.

Id-domanda li qed nagħmel hi jekk il-kelma "persuna" hijiex qed tirreferi għal operatur u regolatur?

THE CHAIRMAN: Il-kelma hija "jew".

ĊENSU GALEA: Kollox sew, imma jekk hux operatur jew regolatur kompetenti.

Ma nafx x'suppost għandna.

DR PAUL EDGAR MICALLEF: "Persuna" tista' tkun operatur ukoll għax il-persuna hija persuna legali jew naturali.

Hemm id-definizzjoni anke fl-Interpretation Act li tispjegalek li, sakemm ma jingħadx mod ieħor f'dik il-liġi partikolari, "persuna" fil-liġijiet tinkludi natural and legal person.

THE CHAIRMAN: Hawn iktar kummenti?

(Onor. Membri: No) Il-mistoqsija hi klawsola 8.

Klawsola 8 għaddiet nem. con. u ġiet ordnata biex issir parti mill-Abbozz ta' Liġi.

Klawsola 9 - Emenda tal-artikolu 5 tal-Att prinċipali.

THE CHAIRMAN: Il-Ministru Joe Mizzi.

JOE MIZZI: Din hija emenda għall-artikolu 5 ta' Kap. 81 fejn qed ngħidu li kontestazzjonijiet dwar kwestjoni ċivili se jibdew isiru quddiem il-Prim'Awla tal-Qorti Ċivili minflok quddiem il-Qorti tal-Appell.

THE CHAIRMAN: Ovvjament dejjem bi dritt ta' appell.

DR PAUL EDGAR MICALLEF: Bħalissa qiegħda li min jikkontesta, mill-ewwel imur il-Qorti tal-Appell li ma tagħmilx sens.

THE CHAIRMAN: Din mhux l-unika liġi.

Fil-każ tal-MEPA, pereżempju, il-Qorti tal-Appell tmur.

DR PAUL EDGAR MICALLEF: Jien ħriġt ordni bħala regolatur u xi ħadd ried jikkontesta dik l-ordni, ma tagħmilx sens li tmur quddiem il-Qorti tal-Appell għax l-ewwel tmur Prima Stanza.

THE CHAIRMAN: Jiġifieri hawnhekk mhux qed tmur fuq punt ta' liġi, tista' tmur fuq kollox.

Hawn iktar kummenti?

(Onor. Membri: No) Il-mistoqsija hi klawsola 9.

Klawsola 9 għaddiet nem. con. u ġiet ordnata biex issir parti mill-Abbozz ta' Liġi.

Klawsola 10 - Emenda tal-artikolu 6 tal-Att prinċipali.

THE CHAIRMAN: Il-Ministru Joe Mizzi.

JOE MIZZI: Klawsola 10 temenda l-artikolu 6 tal-Att prinċipali, u subartikolu (3) kif sostitwit, jgħid "Qabel ma tittieħed xi deċiżjoni ulterjuri għal xi talba taħt dan l-artikolu, ir-regolatur kompetenti tal-infrastruttura meta jiġi biex jittratta din it-talba" għandu jikkonsulta ma' regolaturi oħrajn u ma' kull min iqis li jista' jintlaqat b'mod negattiv mid-deċiżjoni.

Tajjeb ngħid li skont artikolu 4E ġdid kull min iħossu aggravat b'deċiżjoni regolatorja meħuda taħt it-Taqsima ta' Kap. 81 jista' jagħmel appell quddiem it-Tribunal ta' Reviżjoni Amministrattiva.

L-Onor.

Ċensu Galea.

ĊENSU GALEA: Subartikolu 6(3) kif sostitwit bi klawsola 10 jgħid dan li ġej:

"(3) Qabel ma tittieħed xi deċiżjoni ulterjuri għal xi talba taħt dan l-artikolu, ir-regolatur kompetenti tal-infrastruttura meta jiġi biex jittratta din it-talba, għandu –

fejn ikun meħtieġ, jikkonsulta bil-miktub mar-regolatur jew regolaturi kompetenti ta' infrastruttura;" ....

Jiġifieri jien se nikkonsulta miegħi nnifsi?

(Interruzzjonijiet) Imma jekk kien Transport Malta, issa mhux bilfors se jkun Transport Malta.

JOE MIZZI: Le, le, ikun hemm regolatur … Għax jien kont qed ngħid Transport Malta tkun … (Interruzzjonijiet) Le, le, għandek raġun għax mhux kollox se jkun f'idejn Transport Malta.

Għal din il-klawsola nagħmlu emenda verbali.

DR PAUL EDGAR MICALLEF: Nirringrazzja lill-Onor.

Fit-test Ingliż qiegħda tajba u bil-Malti qegħda ħażina.

Ħalli nagħmel korrezzjoni.

Jiġifieri fejn hemm infrastruttura ...

ĊENSU GALEA: Dr Micallef, fil-Kumitat, kif taf inti, mhux qegħdin hawnhekk to gain points, imma biex il-liġijiet nipprovaw nagħmluhom l-aħjar possibbli.

DR PAUL EDGAR MICALLEF: Anzi, nirringrazzjak.

JOE MIZZI: L-emenda trid tgħid li minflok "regolatur kompetenti tal-infrastruttura" irid jidħol il-kliem "regolatur kompetenti ta' utilitajiet".

ĊENSU GALEA: Hemm diskrepanza fit-traduzzjoni kemm fil-paragrafu (a) u kemm fil-(b).

JOE MIZZI: Sur President, nipproponi li klawsola 10 tiġi posposta sakemm tinkiteb l-emenda.

THE CHAIRMAN: Hawn qbil?

Il-Kumitat qabel li Klawsola 10 tiġi posposta.

Klawsola 11 - Żjieda tal-artikolu ġdid mal-Att prinċipali.

THE CHAIRMAN: Il-Ministru.

JOE MIZZI: Klawsola 11 qed iżżid l-artikolu 6A ġdid li jirrifletti fis-sustanza subartikolu 4(9) tal-Kap.

81 kurrenti, biex b'hekk tingħata iktar prominenza għal din id-dispożizzjoni bħala regola għal rasha.

JOE MIZZI: Sur President, qed ngħid li s-sustanza ta' subartikolu 4(9) ta' Kap. 81 ġiet riprodotta bħala artikolu 6A ġdid .

THE CHAIRMAN: Dan qed jagħmel applikabbli artikolu 471 tal-Kodiċi Ċivili.

JOE MIZZI: Hekk hu.

DR PAUL EDGAR MICALLEF: Dan l-artikolu 6A ġdid jinsab fil-liġi attwali Kap. 81 bħala parti mill-artikolu 4 li għandu madwar 13-il subartikolu.

Qlajnieh minn fejn kien u għamilnieh għal rasu biex ma jkunx qisu moħbi.

THE CHAIRMAN: Hawn iktar rimarki?

L-Onor.

Ċensu Galea.

ĊENSU GALEA: Sur President, għandi diffikultà bit-traduzzjoni fit-test Malti.

It-test Ingliż tal-artikolu 6A, kif propost fi klawsola 11, jgħid hekk:

filwaqt li bil-Malti qegħdin ngħidu hekk:

Għall-finijiet tal-ispezzjoni, ittestjar jew manutenzjoni fi stat tajjeb ta' tiswija ta' xi ħidma mwettqa ...".

Jien qed nifhem li l-kelma "work" qed tirreferi għal infrastructural work.

X'tip ta' ħidma trid tkun biex iżżommu fi stat tajjeb?

DR PAUL EDGAR MICALLEF: Għall-infrastruttura qed tirreferi.

ĊENSU GALEA: Imma bil-kelma "ħidma" imkien m'hemm referenza għal "xogħol", jiġifieri the physical work.

DR PAUL EDGAR MICALLEF: Fil-fatt l-Onor.

Galea għandu raġun għax qed niċċekkja wkoll it-test tal-liġi attwali u l-kelma li tintuża hija "xogħlijiet".

Allura nissuġġerixxi li ssir bidla f'dak is-sens, minflok il-kelma "ħidma" tidħol il-kelma "xogħlijiet".

THE CHAIRMAN: Il-Ministru Joe Mizzi.

Fit-test Malti, fl-artikolu 6A li hemm fil-klawsola 11, minflok il-kelma "ħidma" għandha tidħol il-kelma "xogħlijiet".

(Onor. Membri: No) Il-mistoqsija hi l-emenda verbali.

L-emenda verbali għaddiet nem. con.

THE CHAIRMAN: Il-mistoqsija hi klawsola 11 kif emendata verbalment.

Klawsola 11, kif emendata verbalment, għaddiet nem. con. u ġiet ordnata biex issir parti mill-Abbozz ta' Liġi.

Klawsola 12 - Sostituzzjoni tal-artikolu 7 tal-Att prinċipali.

THE CHAIRMAN: Il-Ministru.

JOE MIZZI: Artikolu 7 ta' Kap. 81 qed jiġi sostitwit biex jipprovdi għal proċess iżjed ċar meta jkun hemm kwestjonijiet fejn is-sid ta' art jixtieq ineħħi xi cable, eċċ. minħabba xi alterazzjonijiet li jixtieq jagħmel fuq il-proprjetà tiegħu.

Trid issir talba quddiem il-Prim'Awla li tiġi notifikata lill-operatur konċernat u dan jingħata pre-avviż ta' tliet xhur li matulhom jista' jikkontesta t-talba tas-sid tal-art.

THE CHAIRMAN: Hawnhekk qed nifhem sew, jiġifieri jsir rikors quddiem il-Prim'Awla, jiġi nnotifikat l-individwu u l-individwu għandu tliet xhur?

Għaliex f'kawża normali quddiem il-Prim'Awla, għandek 20 ġurnata.

DR PAUL EDGAR MICALLEF: Din ibbażajnieha fuq id-dispożizzjoni ta' Kap. 81 kif inhi bħalissa.

THE CHAIRMAN: Imma ma jidhirlekx li tliet xhur huma wisq?

CLAUDIO GRECH: Però l-operatur 20 ġurnata biss għandu biex jirrispondi, hux hekk?

Is-sid irid jagħti avviż minn tliet xhur qabel tal-intenzjoni tiegħu li jagħmel l-alterazzjonijiet.

DR PAUL EDGAR MICALLEF: L-artikolu tal-liġi preżenti jgħid hekk: "Iżda s-sid għandu f'kull każ jagħti qabel avviż ta' tliet xhur li beħsiebu jagħmel il-bdil fil-fond kif jingħad hawn fuq."

Aħna ma rridux invarjaw it-termini li diġà hemm iffissati fil-liġi domestika.

Dik kienet ir-raġuni.

THE CHAIRMAN: Hawn iktar rimarki?

(Onor. Membri: No) Il-mistoqsija hi klawsola 12.

Klawsola 12 għaddiet nem. con. u ġiet ordnata biex issir parti mill-Abbozz ta' Liġi.

Klawsola 13 - Emenda tal-artikolu 8 tal-Att prinċipali.

THE CHAIRMAN: Il-Ministru.

JOE MIZZI: Din il-klawsola temenda l-artikolu 8 fejn minflok il-kliem "u tat-telegrafu" għandhom jidħlu l-kliem "u networks tal-komunikazzjonijiet elettroniċi".

(Onor. Membri: No) Il-mistoqsija hi klawsola 13.

Klawsola 13 għaddiet nem. con. u ġiet ordnata biex issir parti mill-Abbozz ta' Liġi.

Klawsola 14 - Emenda tal-artikolu 9 tal-Att prinċipali.

THE CHAIRMAN: Il-Ministru Joe Mizzi.

JOE MIZZI: F'artikolu 9 tal-Kap.

81 il-multa massima ta' €232.94 ġiet miżjuda għal massimu ta' €5,000.

Il-multa ta' qabel kienet marbuta ma' sitwazzjoni ta' diversi snin ilu.

Però l-piena ta' xahar priġunerija qed titneħħa.

THE CHAIRMAN: Imma qed tiżdied il-multa.

JOE MIZZI: Qed tiżdied il-multa ovvjament.

(Onor. Membri: No) Il-mistoqsija hi klawsola 14.

Klawsola 14 għaddiet nem. con. u ġiet ordnata biex issir parti mill-Abbozz ta' Liġi.

Klawsola 15 - Emenda tal-artikolu 10 tal-Att prinċipali.

THE CHAIRMAN: Il-Ministru.

JOE MIZZI: Din hija simili għall-klawsola ta' qabel imma għall-artikolu 10 tal-Kap.

U bħalma għamilna f'artikolu 9, il-multa massima ta' €232.94 ġiet miżjuda għal massimu ta' €5,000.

Il-piena ta' tliet xhur priġunerija qed titneħħa wkoll.

(Onor. Membri: No) Il-mistoqsija hi klawsola 15.

Klawsola 15 għaddiet nem. con. u ġiet ordnata biex issir parti mill-Abbozz ta' Liġi.

Klawsola 16 - Tħassir tal-artikoli 11 u 12 tal-Att prinċipali.

THE CHAIRMAN: Il-Ministru.

JOE MIZZI: F'din il-klawsola artikoli 11 u 12 qed jiġu mħassra.

L-artikolu 11 kien jittratta dwar fakultà li jsiru regolamenti mill-Ministru.

Dan issa qed jiġi rifless fl-artikolu l-ġdid 73 li jinsab fit-Taqsima IV taħt il-mixxellanji.

(Onor. Membri: No) Il-mistoqsija hi klawsola 16.

Klawsola 16 għaddiet nem. con. u ġiet ordnata biex issir parti mill-Abbozz ta' Liġi.

Klawsola 17 - Emenda tal-artikolu 13 tal-Att prinċipali.

THE CHAIRMAN: Il-Ministru.

JOE MIZZI: Klawsola 17 temenda l-artikolu 13 tal-Att prinċipali biex minflok il-kliem "l-artikolu 11" jidħlu l-kliem "l-artikolu 37".

(Onor. Membri: No) Il-mistoqsija hi klawsola 17.

Klawsola 17 għaddiet nem. con. u ġiet ordnata biex issir parti mill-Abbozz ta' Liġi.

Klawsola 18 - Żjieda tat-Taqsimiet u artikoli ġodda mal-Att prinċipali.

THE CHAIRMAN: L-Onor.

CLAUDIO GRECH: Ministru, jien nixtieq nirrakkomanda li għal-lum nieqfu sa klawsola 17 u nagħmlu klawsola 18 għada għaliex klawsola 18 hija l-klawsola prinċipali ...

JOE MIZZI: Jiena kont qed naħseb li naqbżu klawsola 18 u ngħaddu għall-oħrajn, però għada se jkolli problema għar-raġuni li għandi commitment u ma nistax niġi hawnhekk.

CLAUDIO GRECH: Klawsola 18 ma lħaqniex rajnieha.

(Interruzzjonijiet) Klawsola 18 tiġbor kollox fiha.

JOE MIZZI: Mela għalissa naqbżu klawsola 18 u nkomplu mexjin bil-klawsoli l-oħrajn.

Imbagħad niftiehmu fuq xi ħin, imma, kif diġà għedtlek, filgħaxija huwa impossibbli.

CLAUDIO GRECH: Anke jekk forsi niltaqgħu ġurnata oħra.

THE CHAIRMAN: Ministru, inti għandek xi żmien?

JOE MIZZI: Iva, għax peress li l-Parlament se jaġġorna għar-recess għada nistgħu nressqu t-Tielet Qari u rrid nerġa' niġi minn fejn inkun biex inressaq it-Tielet Qari, għax għandi commitment li ilu confirmed ħafna.

THE CHAIRMAN: L-Onor.

CLAUDIO GRECH: Fil-verità s-sustanza tal-liġi hija fi klawsola 18, jiġifieri ġenwinament inkunu qed ngħadduha mingħajr ...

Jien m'għedtlekx biex ngħadduha bl-addoċċ, sempliċement qed ngħidlek li filgħaxija għandi daqsxejn problema.

CLAUDIO GRECH: Forsi nistgħu niltaqgħu f'xi ħin qabel?

JOE MIZZI: Ħalli nara x'għandi għada.

THE CHAIRMAN: Ħalli nissospendu għal ftit minuti.

Il-kumitat ġie sospiż għal ħames minuti.

THE CHAIRMAN: Il-Kumitat se jkompli.

JOE MIZZI: Sur President, nipproponi li klawsola 18 tiġi posposta.

THE CHAIRMAN: Hawn qbil?

Il-Kumitat qabel li klawsola 18 tiġi posposta.

Klawsola 10 - Emenda tal-artikolu 6 tal-Att prinċipali.

(Posposta iktar kmieni fil-Kumitat)

THE CHAIRMAN: Il-Ministru.

JOE MIZZI: Sur President, inressaq din l-emenda:

"A" Fil-klawsola 10 fis-subartikolu (ċ) tiegħu l-kelma "infrastruttura" li tidher kemm fis-subparagrafu (a) u (b) għandha fit-test Malti tinbidel bil-kelma "utilitajiet".

(Onor. Membri: No) Il-mistoqsija hi l-emenda għal klawsola 10 kif imressqa u moqrija mill-Ministru.

L-Emenda "A" għaddiet nem. con.

THE CHAIRMAN: Il-mistoqsija hi klawsola 10 kif emendata.

Klawsola 10, kif emendata, għaddiet nem. con. u ġiet ordnata biex issir parti mill-Abbozz ta' Liġi.

THE CHAIRMAN: Jidher li hawn qbil li din il-laqgħa, fuq talba tal-Onor.

Claudio Grech, titkompla għada fis-5.45 p.m. Din il-laqgħa hija aġġornata għal għada.

Grazzi lil kulmin ħa sehem f'din il-laqgħa.

Fid-9.10 p.m. id-diskussjoni ġiet interrotta u l-Kumitat ġie aġġornat għall-għada, l-Erbgħa 16 ta' Marzu, 2016 bl-istess aġenda.


KUMITAT PERMANENTI GĦALL-KONSIDERAZZJONI TA' ABBOZZI TA' LIĠI AĠĠUNT

LAQGĦA NRU 2

It-Tlieta, 15 ta' Marzu 2016

Il-Kumitat iltaqa' fil-Parlament fit-19.46 p.m.

L-Onor.

Emanuel Mallia, President tal-Kumitat, ippresieda.

PREŻENTI

Il-Ministru għat-Trasport u l-Infrastruttura l-Onor.

Joe Mizzi, is-Segretarju Parlamentari għall-Biedja, Sajd u Drittijiet tal-Annimali l-Onor.

Ċensu Galea u l-Onor.

Il-President tal-Kumitat qal it-talba.

Il-Minuti tal-Laqgħa Nru. 1 li saret fis-16 ta' Diċembru, 2015 kienu konfermati.

Abbozz ta' liġi LI JEMENDA L-ATT DWAR IR-REGOLAMENT TA' ĊERTI XOGĦLIJIET F'UTILITAJIET U SERVIZZI - Abbozz Nru 144

Skont riżoluzzjoni fis-Seduta Nru 369 tal-15 ta' Marzu 2016 il-Kumitat iltaqa' biex jikkonsidra dan l-Abbozz ta' Liġi.

Bil-permess tal-Kumitat, is-Sinj.

Lucienne Meilak Director Policy Development and Programme Implementation fil-Ministeru għat-Trasport u l-Infrastruttura u s-Sur Patrick Vella, Dr Melanie Vella u Dr Paul Edgar Micallef Chief of Policy and Planning, Legal Advisor u Chief Legal Advisor rispettivament mal-Awtorità Maltija dwar il-Komunikazzjoni, ġew mistiedna biex jintervjenu fil-Kumitat.

KLAWSOLI 2, 3, 4, 5, 6, 7, 8 u 9 għaddew nem. con. u kienu ordnati jsiru parti mill-Abbozz ta' Liġi.

Fuq mozzjoni tal-Ministru għat-Trasport u l-Infrastruttura, il-Kumitat qabel li Klawsola 10 tiġi posposta.

Il-Ministru għat-Trasport u l-Infrastruttura, ressaq din l-emenda verbali:

Fit-test Malti, fl-artikolu 6A li hemm fil-Klawsola 11, minflok il-kelma "ħidma" għandha tidħol il-kelma "xogħlijiet".

L-emenda verbali għaddiet nem. con.

KLAWSOLA 11, kif emendata verbalment, għaddiet nem. con. u kienet ordnata ssir parti mill-Abbozz ta' Liġi.

KLAWSOLI 12, 13, 14, 15, 16, u 17 għaddew nem. con. u kienu ordnati jsiru parti mill-Abbozz ta' Liġi.

Fuq mozzjoni tal-Ministru għat-Trasport u l-Infrastruttura, il-Kumitat qabel li Klawsola 18 tiġi posposta.

KLAWSOLA 10 (Posposta iktar kmieni fil-Kumitat)

Il-Ministru għat-Trasport u l-Infrastruttura ressaq din l-Emenda "A":

Fil-klawsola 10 fis-subartikolu (ċ) tiegħu l-kelma "infrastruttura" li tidher kemm fis-subparagrafu (a) u (b) għandha fit-test Malti tinbidel bil-kelma "utilitajiet".

L-Emenda "A" għaddiet nem. con.

KLAWSOLA 10, kif emendata, għaddiet nem. con. u kienet ordnata ssir parti mill-Abbozz ta' Liġi.

Fid-9.10 p.m. id-diskussjoni kienet interrotta u l-Kumitat ġie aġġornat għall-għada, l-Erbgħa 16 ta' Marzu 2016 bl-istess aġenda.

SKRIVANA TAL-KUMITAT

CHAIRMAN TAL-KUMITAT

Proceedings, agenda, minutes and transcripts of the parliamentary committees kuna


KUMITATI TAL-KAMRA TAD-DEPUTATI

GĦALL-KONSIDERAZZJONI TA' ABBOZZI TA' LIĠI AĠĠUNT

AVVIŻ LILL-

Onor. Joe Mizzi MP, Ministru għat-Trasport u l-Infrastruttura

Onor. Ċensu Galea MP

Onor. Marthese Portelli MP (Membru Sostitut)

Laqgħa Nru 3

l-Erbgħa, 16 ta' Marzu 2016 fis-5.45 pm

L-Onor.

Emmanuel Mallia President tal-Kumitat Permanenti għall-Konsiderazzjoni ta' Abbozzi ta' Liġi Aġġunt, javża li l-Kumitat se jiltaqa' fid-data u l-ħin hawn fuq indikat, fil-Kamra tal-Kumitati fil-Parlament b'din l-aġenda:-

Konferma tal-Minuti.

Abbozz ta' Liġi li jemenda l-Att dwar ir-Regolament ta' Ċerti Xogħlijiet f'Utilitajiet u Servizzi - Abbozz Nru 144 (Kont).

15 ta' Marzu 2016 SKRIVAN TAL-KAMRA


GĦALL-KUNSIDERAZZJONI TA' ABBOZZI TA' LIĠI AĠĠUNT

(Rapport Uffiċjali u Rivedut)

LAQGĦA NRU 3

L-Erbgħa, 16 ta' Marzu, 2016

Stampat fl-Uffiċċju tal-Iskrivan

Prezz €2.50

GĦALL- KONSIDERAZZJONI TA' ABBOZZI TA' LIĠI AĠĠUNT

LAQGĦA NRU 3

L-Erbgħa, 16 ta' Marzu, 2016

Il-Kumitat iltaqa' fil-Parlament, fis-5.50 p.m.

Il-Minuti tal-Laqgħa Nru. 2 li saret it-Tlieta, 15 ta' Marzu 2016, ġew konfermati.

THE CHAIRMAN (Onor. Emanuel Mallia): Ngħaddu għat-tieni item fuq l-aġenda.

Abbozz ta' liġi LI JEMENDA L-ATT DWAR IR-REGOLAMENT TA' ĊERTI XOGĦLIJIET F'UTILITAJIET U SERVIZZI

Skont riżoluzzjoni fis-Seduta Nru 369 tal-15 ta' Marzu 2016 il-Kumitat iltaqa' biex ikompli jikkonsidra dan l-Abbozz ta' Liġi.

Ikompli mil-Laqgħa Nru 2 tat-Tlieta, 15 ta' Marzu 2016.

Klawsola 18 - Żjieda tat-Taqsimiet u artikoli ġodda mal-Att prinċipali.

(Posposta fil-Laqgħa 2 tal-15 ta' Marzu 2016)

THE CHAIRMAN: Immorru għal klawsola 18 li kienet ġiet posposta fl-aħħar laqgħa.

Il-Ministru Joe Mizzi.

JOE MIZZI (Ministru għat-Trasport u l-Infrastruttura): Sur President, klawsola 18 tipprovdi għall-inklużjoni ta' tliet taqsimiet ġodda.

Taqsima III li tirrigwarda "Faċilitar ta' Elementi ta' Networks tal-Komunikazzjoni Elettronika b'Veloċità Għolja", liema taqsima tirrifletti fis-sustanza Artikolu 3 sa 9 tad-Direttiva tal-Unjoni Ewropea.

Taqsima IV tittratta "Bord għas-Soluzzjoni ta' Tilwim għal Networks dwar l-Utilitajiet" u Taqsima V hija ntitolata "Mixxellanji".

L-Onor.

CLAUDIO GRECH: Sur President, kif wegħedt lill-Kumitat, dort ftit klawsola 18 għax din hija l-qofol tal-bidliet li qegħdin isiru f'din il-liġi.

L-ikbar concern li għad għandi - u kważi kibret ftit iktar minn dak li ddiskutejna lbieraħ - huwa l-punt dwar it-time windows li jeżistu.

Jien ipprovajt inħares lejn xenarju ta' - ejja ma ngħidilhomx id-delays - l-itwal perjodi li jistgħu jittieħdu.

Fil-fatt mill-kalkoli tiegħi, jekk jibqa' jkun hemm l-oġġezzjonijiet għal xi talba tista' ddum minn 16 sa 18-il xahar biex tipproċessa talba.

Jiġifieri jekk ma tingħatax l-informazzjoni meħtieġa għandhom xahrejn, wara x-xahrejn jistgħu jmorru quddiem id-Dispute Resolution Board, imbagħad għandek is-civil works… Qabel ma nidħlu iktar fid-dettall u noqogħdu niddibattu, jekk intom tagħtuni l-assigurazzjoni li dawn huma t-time frames li huma imposti fid-Direttiva, mhux se noqgħod inqajjem kull darba dan il-punt.

Imma, biex inkunu ċari, il-metodoloġija artikolata hawnhekk u l-proċess elenkat hawnhekk defeats the whole purpose li aħna rridu naċċelleraw l-aċċess għall-infrastruttura, għax hawnhekk hawn xalata għal min irid jimblokka l-proċess.

Jekk għamilt dawn il-kalkoli ħażin, għiduli intom, imma jien ikkalkolajt li tista' ddum minn 16 sa 18-il xahar sakemm tiġi pproċessata t-talba.

Nafu kif jagħmlu l-avukati, talba wara talba wara talba wara talba, tiċħadha u mbagħad tmur quddiem id-Dispute Resolution Board.

Dak huwa l-ewwel punt li xtaqt nagħmel biex ma noqgħodx inqajmu kull darba għax hawn xi seba' istanzi fejn nista' nqajmu.

JOE MIZZI: Jien preokkupat bħalek għax l-għan kien li ma jkunx hemm dewmien, imma kif spjegawli, l-Abbozz qed jimxi mad-Direttiva għax hemm ċerti żmien li huma marbutin mad-Direttiva.

Imma hemm ċerti affarijiet li mhumiex marbutin mad-Direttiva fejn qed jgħidu li se nagħtu ċans ħalli nibdew, u mbagħad wieħed jara kif nistgħu mmexxu.

Dan huwa qasam li għadna qegħdin nesperjenzawha u inti taf daqsi li hemm problemi kbar u li mhux faċli ssolvihom.

Anke jekk kollox ikun jidher li mhux se jieħu ż-żmien, naċċertak li f'dan il-qasam żgur li jinqalgħu xi problemi li jieħdu fit-tul.

Mill-esperjenza tiegħi meta kont responsabbli ta' dan il-qasam, dejjem jitfaċċaw kwestjonijiet li ma tkunx taf dwarhom u jdumu biex jiġu riżolti.

Jiġifieri dan veru qasam li fih jinħolqu problemi u iktar ma wieħed jista' jiffaċilita l-affarijiet u jnaqqas iż-żmien, iktar aħjar.

Issa jistgħu jagħtuna spjega t-tekniċi, imma naqbel li għandna nieħdu l-inqas żmien possibbli.

DR PAUL EDGAR MICALLEF (Chief Legal Advisor mal-Awtorità Maltija dwar il-Komunikazzjoni (MCA)):: Ħalli nibda mill-punt kruċjali li ġustament qed iqajjem l-Onor.

It-time frames fl-abbozz huma strettament bħal dawk li hemm fid-Direttiva.

Huma time frames massimi, jiġifieri d-direttiva tgħidlek up to two months, up to four months.

Ma stajniex invarjaw.

CLAUDIO GRECH: Imma d-Direttiva ma tħallikx tagħmel time frames iktar effettivi, favur l-għan tad-Direttiva?

CLAUDIO GRECH: Jekk tara l-għan tad-Direttiva, dan mhuwiex sempliċement kemm tagħmel il-liġi u tagħmel il-proċess, imma li jitħaffef il-proċess tal-aċċes għall-infrastruttura ta' operatur li għandu dik l-infrastruttura in place.

Jiġifieri jien insibha ftit diffiċli li tgħidli jekk id-Direttiva qed tagħti, pereżempju, erba' xhur żmien għal ċertu proċess, u aħna bħala Gvern ngħidu li dan il-pajjiż irridu nagħtu xahrejn minflok erba' xhur għal ħafna raġunijiet u li ż-żewġ partiti qegħdin naqblu magħhom, dan mhux se jkun possibbli.

Nerġa' ngħidlek li meta kkalkolajt kemm jieħu l-proċess rajt li - correct me if I'm wrong - jista' jkollok istanza ta' sena u nofs li tibqa' tkarkar bejn operatur u ieħor.

U nafu li din il-leġiżlazzjoni mhux qegħdin nagħmluha in abeyance, jiġifieri mhux qed nagħmluha f'kontest li dawn l-affarijiet ma nafux kif jiġru, għax nafu li għandek operaturi li jagħmlu u jużaw il-mezzi kollha biex jimblokkaw l-aċċess għall-infrastruttura lill-operaturi l-oħrajn.

Li huwa proprju dan li qegħdin nipprovaw neliminaw, permezz ta' din il-liġi.

JOE MIZZI: Naqbel mal-Onor.

Claudio Grech u għalhekk kont staqsejt speċifikament kif torbotna eżatt id-Direttiva.

Jien kelli l-istess preokkupazzjoni tiegħek imma la d-Direttiva tgħid hekk, u qed tmur kontra dak li qed tgħid, naħseb li nkunu qegħdin nirriskjaw li jkollna infringement, jiġifieri rridu noqogħdu attenti.

Imma naqbel miegħek fil-prinċipju, u naħseb li 'l quddiem, minkejja li issa rridu nobdu din id-Direttiva, tajjeb li nissottomettu l-osservazzjonijiet għax fil-każ ta' Malta sibna dawn id-diffikultajiet, imbagħad naraw jekk jagħtuniex dritt li nemendaw il-liġi kif qed tgħid inti.

Fil-prinċipju naqbel miegħek imma meta staqsejt għal spjegazzjoni ġejt informat li d-Direttiva hekk tgħid.

CLAUDIO GRECH: Le, jien m'iniex qed immerik, imma ejja nieħdu eżempju biex inkunu prattiċi.

Id-Direttiva tistipula lin-network operator xahrejn żmien minn meta ssir it-talba biex ikun jista' jirrifjutaha, imma hemm xi ħaġa li żżomm lill-Parlament tagħna biex dawk ix-xahrejn tagħmilhom xahar?

Kieku qed tgħidu biex nagħmluha tliet xhur, nifhem li ma tistax issir għax inkunu qed intawlu iktar, imma jekk politikament qed naqblu, hemm xi ħaġa li żżommna milli nagħmlu perjodu inqas?

DR PAUL EDGAR MICALLEF: Meta l-Unjoni Ewropea tagħti lok li jistgħu jsiru varjazzjonijiet, id-Direttiva tgħidlek dan, però f'dan il-każ, l-istati membri ma ngħataw l-ebda leeway li jistgħu jvarjaw minn dawk it-time frames.

Id-Direttiva tgħidlek x'inhuma l-perjodi massimi li fih il-każ irid jiġi deċiż – within two months - ovvjament jista' jiġi deċiż qabel.

Il-punt l-ieħor huwa li l-ballun se jkun f'idejn l-operatur aggravat.

Jekk, pereżempju, ingħatajt aċċess imma ma nistgħux niftiehmu fuq il-prezz – u dan marbut ma' emenda li qed nipproponu issa – se nħalluha kemm jista' jkun wiesa' f'idejn l-operatur aggravat.

Jekk, pereżempju, irid jagħmel il-każ illum jista' jagħmlu llum, jekk irid jagħmlu three months down the line jista' jagħmel hekk.

Fil-fatt, għamilna emenda biex inneħħu dawn l-għoxrin ġurnata u l-iskop huwa li aħjar ikollok soluzzjoni miftiehma bejn iż-żewġ partijiet milli tmur quddiem a neutral third party u ma tafx x'se jiġri.

Għamilna enfasi qawwija – u d-direttiva tħallik liberament – biex nagħtu lok għall-medjazzjoni, imma l-parti aggravata għandha ir-riedni f'idejha.

Jekk ma tasalx, jew jekk il-parti l-oħra qed tgħaddiha biż-żmien, tista' taqbad u tagħmel id-dispute.

Kif tagħmel id-dispute hemm it-terminu stabbilit mid-Direttiva u jridu jżommu miegħu.

Naħseb li hawnhekk kollox jiddependi jekk nistgħux jew le.

Grech li jekk l-iskop ta' dan kollu huwa biex inkunu iktar spedjenti u naċċelleraw il-proċess, meta qed nitkellmu b'dawn it-termini li naħseb huma kontro-produttivi.

Naqbel perfettament mal-Onor.

Grech u anke mal-Ministru, imma issa kollox jiddependi jekk nistgħux jew le.

Naħseb li la m'għandniex risposta ċara li nistgħu, ma naħsibx li għandna nazzardaw li mmorru kontra, allura aħjar nibqgħu kif aħna.

Ilbieraħ rajna li hemm xi diffikultajiet oħra u jekk fil-każ - ma ġara xejn, mhux l-ewwel darba li jiġu emendati – jekk ikun hemm bżonn li nemendaw nemendaw.

Ma nafx jekk taqblux miegħi, Onor. Membri, imma ma naħsibx li għandna …

CLAUDIO GRECH: Jien għalhekk qed inqajjem il-punt għax il-liġi kif inhi, nerġa' ngħid, defeats its own purpose u intom tafu li on the ground, on a day-to-day basis, il-mod ta' kif titħaddem ir-relazzjoni bejn min għandu l-infrastruttura u min m'għandux u jrid jaċċediha, hija a daily nightmare.

Din il-liġi, u anke d-Direttiva, hija ispirata biex forsi dak li ma jkunx irid jagħmel operatur ikollu jagħmlu b'mod tassattiv.

Meta aħna qed ngħidu – u għalhekk semmejt it-terminu u la għedtli iva u lanqas le – li jista' jkollok każijiet fejn l-operaturi jistgħu jibqgħu jtawlu u jwasslu sa 18-il xahar biex jingħataw l-aċċess, meta qegħdin nitkellmu f'xenarju - kif iddiskutejna lbieraħ fit-Tieni Qari – meta anke xahar, xahrejn huma ħafna, 18-il xahar oħra l-Bambin biss ikun jaf.

Issa fl-abbozz qegħdin ngħidu 18-il xahar biex tagħti aċċess għal trinka, biex ma ngħaddux iż-żmien b'xulxin!

THE CHAIRMAN: Ippermettuli ftit.

Qegħdin niddiskutu issa, u diġà ddiskutejniha lbieraħ u m'hemm l-ebda dubju li qegħdin naqblu fuq dak li qed jgħid l-Onor.

Il-punt għamilnih, jiġifieri ma nerġgħux nirrepetu.

Imma naħseb la m'għandniex risposta ċara min-naħa tal-esperti li nistgħu nvarjaw mid-Direttiva, l-aħjar ħaġa hija - jekk ovvjament naqblu - li nimxu skont ma tindika d-Direttiva għax għandna time frame li rridu nagħlquha sal-lum.

Jekk fil-futur naraw li huwa possibbli li nvarjaw, allura naqbel perfettament ma' dak li qed jingħad u naħseb li intom ukoll għandkom tkunu katalisti li tiġu 'l quddiem għax fil-prattika jista' jkollna dawn iċ-ċirkostanzi li qed jgħidilna l-Onor.

Hawn iktar kummenti imma fuq linji differenti?

JOE MIZZI: Dak li qed tgħid huwa korrett, u diġà ntqal ukoll, imma nerġa' ngħid li dan il-perjodu huwa marbut mad-Direttiva.

Jien bħalek naħsibha, imma rridu immur oltre minn hekk.

La jgħaddi dan l-Abbozz, tajjeb li l-awtorità kompetenti tiġbed l-attenzjoni tal-Unjoni Ewropea, li l-iskop tad-Direttiva biex l-affarijiet jimxu malajr biex tkun fair ma' kulħadd, mhux qed jintlaħaq, għax hawn Malta l-każ jista' jdum ix-xhur biex jiġi riżolt u naraw jekk tistax issir xi ħaġa u fil-każ niġu nemendaw il-liġi.

Fil-prinċipju naqbel ma' dak li qed tgħid, imma ma nistgħu nagħmlu xejn minħabba l-mod kif qiegħda d-Direttiva llum.

THE CHAIRMAN: Naħseb li l-punt sar.

CLAUDIO GRECH: Nistgħu nistiednu lis-Sinj.

Meilak biex tintervjeni?

Il-permess ingħata

LUCIENNE MEILAK (Director Policy Development and Programme Implementation fil-Ministeru għat-Trasport u l-Infrastruttura): L-artiklu 15 fi Klawsola 18, fil-verżjoni Ingliża jgħid:

Qed jingħad "within two months".

Jekk nagħmluha iktar, tmur lil hinn mid-Direttiva, imma jekk nagħmluha inqas minn xahrejn, nifhem li ma nkunux qed immorru kontra d-Direttiva.

Naħseb to play it safe, se jkollkom tistaqsu għall-interpretazzjoni.

THE CHAIRMAN: Bir-rispett kollu, meta d-Direttiva qed tagħti l-massimu, jekk id-dritt ta' xahrejn, jitnaqqas b'xahar persuna jista' jikkontesta, għax jista' jgħid li suppost għandu xahrejn u ġie mnaqqas b'xahar.

Għall-inqas jien hekk ninterpretaha.

JOE MIZZI: Hekk hu.

Anke jien hekk fhimtha.

LUCIENNE MEILAK: Imma jekk se nqassru l-perjodu, ikun iktar safe jekk nistaqsu għall-interpretazzjoni.

DR PAUL EDGAR MICALLEF: Żgur se jkun hemm problema mill-Unjoni Ewropea jekk issir varjazzjoni, għax ir-regola tapplika għall-pajjiżi membri kollha.

Jekk xi ħadd minnhom se jagħmel termini iqsar fil-liġijiet domestiċi tiegħu, se jkollna diffikultà.

Dik hi s-sitwazzjoni.

Mhux l-ewwel darba li ħdimt fuq direttivi u fejn l-Unjoni Ewropea tagħti leeway lill-pajjiżi membri biex ivarjaw, tgħidlek espressament, imma hawnhekk ma tagħtix dik il-leeway.

THE CHAIRMAN: Ippermettuli ftit, peress li klawsola 18 twila ħafna, għax hemm 24 artikoli ġodda fiha, irridu nimxu artikolu artikolu.

Nibdew b'artikolu 14 fejn hemm emenda għaliha.

JOE MIZZI: Permezz ta' klawsola 18 qed jidħol artikolu 14 ġdid li jittratta dwar aċċess għal infrastruttura fiżika eżistenti biex jiġi implimentat artikolu 3 tad-Direttiva tal-Unjoni Ewropea.

F'din l-emenda se tinbidel il-kelma "jħares" fis-subartikolu (1), apparti l-emenda biex titneħħa r-referenza għall-20 jum f'subartikolu (4).

THE CHAIRMAN: Irrid ninforma lill-kumitat li preżenti għal din il-laqgħa, għandna osservaturi membri tal-Vodafone.

Jekk eċċezzjonalment tkunu tridu tgħidu xi ħaġa, jien irrid nitlob il-permes tal-Kumitat, imma jekk taraw li m'hemmx għalfejn ma jkunx hemm bżonn.

DR PAUL EDGAR MICALLEF: Il-kelma "iħares" fis-subartikolu (1) qed tiġi sostitwita bil-kelma "iqis" għax il-liġijiet l-ewwel ikunu drafted bl-Ingliż u l-kelma kienet "considered".

JOE MIZZI: Sur President, nipproponi din l-emenda:

"B" Fil-klawsola 18, l-artikolu 14 tiegħu għandu jiġi emendat kif ġej:

fis-subartikolu (1) fit-test Malti l-kelma "jħares" għandha tiġi sostitwita bil-kelma "jqis"; u

fis-subartikolu (4) tal-artikolu 14 tiegħu, il-kliem "għaldaqstant kull parti tista' tirreġistra tilwima mal-Bord għas-Soluzzjoni ta' Tilwim u dik it-tilwima għandha tiġi ppreżentata bil-miktub lill-Bord fi żmien għoxrin jum minn meta jiskadi l-perjodu ta' xahrejn imsemmi f'dan is-subartikolu." għandhom jiġu sostitwiti bil-kliem "għaldaqstant kull parti tista' tirreġistra tilwima mal-Bord għas-Soluzzjoni ta' Tilwim u dik it-tilwima għandha tiġi ppreżentata bil-miktub lill-Bord minn meta jiskadi l-perjodu ta' xahrejn imsemmi f'dan is-subartikolu."

Sur President, nipproponi din l-emenda:

"Ċ" Fil-klawsola 18, fis-subartikolu (7) tal-artikolu 15 fit-test Malti l-kliem "regolaturi kompetenti ta' infrastruttura" għandhom jiġu sostitwiti bil-kliem "regolaturi kompetenti ta' utilitajiet".

Sur President, nipproponi din l-emenda:

"D" Fil-klawsola 18, l-artikolu 16 għandu jiġi emendat kif ġej:

(i) fit-test Malti fis-subartikolu (2) il-kliem "regolaturi kompetenti tal-infrastruttura" għandhom jiġu sostitwiti bil-kliem "regolaturi kompetenti ta' utilitajiet";

(ii) il-proviso għas-subartikolu (3) għandu jitneħħa; u

(iii) fit-test Malti fis-subartikolu (5) il-kliem "regolaturi kompetenti tal-infrastruttura" għandhom jiġu sostitwiti bil-kliem "regolaturi kompetenti ta' utilitajiet".

Sur President, nipproponi din l-emenda:

"E" Fil-klawsola 18, l-artikolu 17 għandu jiġi emendat kif ġej:

fis-subartikolu (5) il-kliem "tista' fi żmien għoxrin jum minn meta jiskadu l-erbatax-il jum imsemmija hawn qabel" għandhom jiġu sostitwiti bil-kliem "tista' minn meta jiskadu l-erbatax-il jum imsemmija hawn qabel"; u

fis-subartikolu (6) fit-test Malti il-kliem "regolaturi kompetenti ta' infrastruttura" għandhom jiġu sostitwiti bil-kliem "regolaturi kompetenti ta' utilitajiet".

Sur President nipproponi din l-emenda:

"F" Fil-klawsola 18, l-artikolu 24 għandu jiġi emendat kif ġej:

fis-subartikolu (1) il-kliem "li jkun maġistrat jew ex-maġistrat" u "ikun ex-maġistrat" għandhom jiġu sostitwiti rispettivament bil-kliem "li jkun imħallef jew ex-imħallef, jew maġistrat jew ex-maġistrat" u "ikun ex-imħallef jew ex-magistrat"; u

fis-subartikolu (4) il-kliem "u dak iż-żmien ta' kariga ma jistax jiġġedded." għandu jiġi sostitwit bil-kliem "u dak iż-żmien ta' kariga jista' jiġġedded għal żmien wieħed ieħor li ma jeċċedix ħames snin."

L-Onor.

CLAUDIO GRECH: Aħna se nagħmlu klawsola 18 kollha?

Għax inqrat l-emenda għall-artikolu 14(1) u morna għall-artikolu 24.

Niddiskutu waħda waħda u nibdew mill-artikolu 14(1)?

L-emenda għal subartikolu 14(4), biex inkunu ċerti fuqiex … (Interruzzjonijiet) Naħseb hawn xi ħadd mill-osservaturi li jrid jitkellem.

THE CHAIRMAN: Iva, imma jekk ma jimpurtax ħa jkompli l-Onor.

JOE MIZZI: Nixtieq ngħaddi rimarka, Sur President.

Qed ninkwieta għax ladarba hawn dawn l-operaturi preżenti, inħoss li l-operaturi kollha kellhom jiġu informati li jistgħu jkunu preżenti hawnhekk.

M'għandi oġġezzjoni għal ħadd, imma li ħaddieħor ma jkunx avżat naraha daqsxejn perikoluża.

M'għandkomx x'taqsmu intom.

CLAUDIO GRECH: Jiena naqbel miegħek u diġà semmejtha 'lbieraħ - u meta semmejtha 'lbieraħ kważi ġejt injorat - u għedtilkom kif nimxu fil-proċess tal-liġijiet marbutin mas-servizzi finanzjarji.

Meta jkollna liġijiet tas-servizzi finanzjarji, ir-rappreżentanti tal-industrija kollha jkunu mistednin.

Ġeneralment fil-Kamra tal-Kumitati jkun hawn mal-25, 30 persuna għax tkun xi ħaġa li tolqot lill-industrija.

Jien naqbel miegħek, Ministru, u m'għandi l-ebda problema li, jekk hemm bżonn nipposponu, nipposponu biex ikun hawn l-industrija kollha rappreżentata u nistiednu lil kulħadd.

JOE MIZZI: Għal daqshekk biss, mhux għax għandi oġġezzjoni.

THE CHAIRMAN: Ippermettili, l-ewwel nett ilbieraħ ma ġejtx injorat Onor. Grech, anzi 'lbieraħ għamilt mistoqsija lill-esperti ta' quddiemi u huma assigurawk li effettivament in the run-up kellhom diskussjonijiet ma' kulħadd, imma inti m'għidtx biex xi ħadd ikun preżenti hawnhekk.

Inti għamilt dik il-mistoqsija u ġiet imwieġba.

Jiġifieri li tgħid li ġejt "injorat", bir-rispett kollu, ma naqbilx miegħek.

Le, le, semmejtha żgur.

THE CHAIRMAN: Ma naħsibx li għandna għalfejn nipposponu.

Dan, wara kollox, huwa kumitat pubbliku li huwa avżat u meta inti qed tavża, min għandu interess biex jiġi hawnhekk mhux neċessarjament għandek tagħmillu invit.

Jekk is-sinjuri qegħdin hawnhekk għax ħadu interess biex ikunu hawn, l-avviż kien pubbliku u jekk bħala osservaturi dan il-Kumitat jixtieq jismagħhom jew le hija deċiżjoni tagħkom.

Imma ma nħossx li għandna nissospendu, din hija laqgħa pubbliku, kulħadd kien jaf, is-sinjuri qegħdin hawn u jekk jixtiequ jagħmlu xi osservazzjonijiet fil-mument opportun, dan il-Kumitat jara għandux jismagħhom jew le.

Jiena ma nara xejn ħażin li nisimgħuhom.

L-Onor.

CHARLÒ BONNICI: Xtaqt nistaqsi forsi l-esperti jgħidulna b'liema mod saret il-konsultazzjoni mal-operaturi dwar ...

THE CHAIRMAN: Jiddispjaċini, mhux se nidħol f'dak il-mertu.

CHARLÒ BONNICI: Jidher li hemm ċaħda li saret, Sur President.

THE CHAIRMAN: Jiddispjaċini, ma naħsibx li hawnhekk għandna noqogħdu nagħmlu question and answer mal-pubbliku jew l-osservaturi li jiġu.

CHARLÒ BONNICI: Mhux lilhom qed nistaqsi, qed nistaqsi lill-avukat.

THE CHAIRMAN: Dik iddiskutejnieha 'lbieraħ u naħseb li spjegaw biżżejjed.

Ejja ma niddevjawx.

L-Onor.

Grech tista' tkompli titkellem fuq l-emendi.

CLAUDIO GRECH: Fl-emenda għal subartikolu 14(4) se nkunu qegħdin inneħħu t-terminu li fih iridu jagħmlu l-lodging tad-dispute, jiġifieri jistgħu jagħmluh meta jridu.

M'hemmx terminu għalih, hux hekk?

DR PAUL EDGAR MICALLEF: Fil-fatt kienet osservazzjoni fis-sottomissjonijiet li għamlu r-rappreżentanti tal-Vodafone.

Ikkritikaw il-kwestjoni tal-20 ġurnata u fil-fatt, wara diskussjoni, l-parir tagħna kien li nħallu r-riedni …

THE CHAIRMAN: Dr Micallef, ejja nibqgħu mal-mistoqsija.

L-Onor Grech qed jistaqsi: Jien qed nifhem sew, dak li hekk qed tgħidu intom?

U inti weġibt iva.

Mhux noqogħdu nidħlu f'digressions għalfejn għamilna hekk u m'għamilniex hekk.

Għandek iktar rimarki fuq l-emendi?

CLAUDIO GRECH: F'subartikolu 14(2) il-lista tar-raġunijiet li wieħed jista' jagħti għar-refusal tal-aċċess, tista' tgħid hija għal kull raġuni li teżisti taħt il-kappa tax-xemx.

Kif jista' jiġi regolat li klawsola bħal din with such an expansive criteria, tista' ma timblokkax kull talba li jkollok?

IS-SUR PATRICK VELLA (Chief Policy and Planning, MCA): Din diġà semmejta 'lbieraħ.

Naqbel perfettament miegħek li jekk tiftaħhom u tanalizzahom waħda waħda u tikkonsulta fuqhom, tista' ssib l-iskuża li trid taħthom.

Issa rridu niftħuhom waħda waħda, flimkien ma' Transport Malta u r-regolaturi l-oħrajn u nispeċifikaw x'ifissru.

Dak ix-xogħol regolatorju jrid isir.

THE CHAIRMAN: Mhux xi ħaġa ġdida.

F'kull leġiżlazzjoni jsir hekk.

IS-SUR PATRICK VELLA: Fil-fatt, fir-risposta għall-konsultazzjoni li ġiet ippubblikata aħna qbilna mal-ħtieġa …

CLAUDIO GRECH: X'inhu l-proċess li se tagħmlu?

Din il-liġi meta se tidħol fis-seħħ, Ministru?

IS-SUR PATRICK VELLA: Partijiet f'Lulju u partijiet fl-aħħar tas-sena.

CLAUDIO GRECH: Jiġifieri sakemm tidħol fis-seħħ se tkunu ...

IS-SUR PATRICK VELLA: Diġà qed naħdmu ma' Transport Malta dwar proċeduri anke ta' kif wieħed...

JOE MIZZI: Diġà tajna data.

Mingħalija x-xahar li ġej, imbagħad hemm ix-xahar ta' wara.

IS-SUR PATRICK VELLA: Qed nitkellmu wkoll mal-esperti fis-settur biex naraw l-aspetti tekniċi għax kultant anke l-ispazju … Id-direttiva stess tgħidlek li trid tieħu kont tal-ħteġijiet tal-operaturi futuri eċċ. Dawk kollha rridu niftħuhom u nispeċifikawhom.

THE CHAIRMAN: Iżjed kummenti?

IS-SUR PATRICK VELLA: Bdejna naħdmu fuq proġett simili wkoll li jidhru anke fil-business plan tagħna.

Il-prinċipji tal-pricing huma xi ħaġa li trid taħdimhom.

Bħala MCA qegħdin naħdmu l-linji gwida ta' prezzijiet ta' bejn networks ta' operaturi fl-electronic communications, imma mbagħad għandek l-utilitajiet l-oħra.

Wieħed irid jara li jaħdem fuq prinċipji li huma applikabbli across the board.

Jiġifieri nibdew aħna għax aħna qegħdin fis-sitwazzjoni ...

THE CHAIRMAN: Nimmaġina li anke pajjiżi oħra ...

IS-SUR PATRICK VELLA: M'aħniex qed naħdmu in splendid isolation, qed niġbdu l-expertise minn barra wkoll.

THE CHAIRMAN: Hawn iktar rimarki?

CLAUDIO GRECH: Meta nħarsu lejn subartikolu 14(6), u hija repetuta f'ħafna stanzi oħrajn, l-erba' xhur se jibqgħu hux hekk?

Għax huma fid-Direttiva.

THE CHAIRMAN: Imma għandek ukoll "fl-iqsar żmien possibbli u".

CLAUDIO GRECH: Imma for the record nibqa' nikkontestaha u nibqa' nikkontestaha serjament biex meta tiġi interpretata din il-liġi, din l-osservazzjoni tkun irrekordjata fir-records ta' dan il-Kumitat li jien ikkontestajt serjament it-terminu ta' erba' xhur.

Dan għax nemmen li stat membru għandu l-poter li biex itejjeb l-implimentazzjoni tal-leġiżlazzjoni, jista' jqassar, imbagħad tiddeċiedi l-qorti meta niġu …

THE CHAIRMAN: Se jkollok is-soljev li naħseb kulħadd qed jaqbel miegħek.

Jiġifieri mhux se tkun a loner meta inti tgħid hekk.

Il-kwestjoni hija li dan il-Kumitat m'għandux risposta jekk dan huwiex possibbli jew le.

S'issa hija biss opinjoni, aħna naħsbu li nistgħu, imma ma nafux jekk nistgħux u allura fin-nuqqas li ma nafux jekk nistgħux, għalhekk qed nieħdu din il-linja.

Hawnhekk kollha qegħdin naqblu.

CLAUDIO GRECH: Jekk ma nafux, nistgħu nilleġiżlaw?

THE CHAIRMAN: Tista' tilleġiżla fuq dak li qed tgħid id-Direttiva, għax huma qed jgħidulna li dan it-terminu joħroġ mid-Direttiva.

CLAUDIO GRECH: Għalhekk għandna l-esperti.

THE CHAIRMAN: Tista' tilleġiżla.

Illeġiżlat l-Unjoni Ewropea, ma nilleġiżlawx aħna?

L-Unjoni Ewropea qed tistabbilixxi dak it-time frame hi, mhux xi time frame li huwa vvintat.

Se mai mbagħad naraw entro …

CLAUDIO GRECH: Naħseb li qed tissettja parametri.

JOE MIZZI: Aħna se nimxu mad-Direttiva għax jien ukoll naqbel miegħek, imma …

THE CHAIRMAN: Ħudu paċenzja, għax se nerġgħu niftħu l-istess argument meta qegħdin naqblu.

Jekk ma jimpurtax inkomplu bir-rimarki rigward din il-klawsola.

CLAUDIO GRECH: Fuq l-artikolu 14 m'għandix iktar rimarki.

THE CHAIRMAN: Tista' tmur għal artikolu 15, għax l-emendi għamilhom across.

CLAUDIO GRECH: Fis-subartikolu 15(2) meta qegħdin nistabbilixxu s-Single Information Point, imma jimpatta f'ħafna postijiet fejn hemm referenza għas-Single Information Point.

Hawnhekk jidher li a public sector body se jkun ittrattat b'mod differenti minn operatur ieħor.

Fis-subartikolu 15(2) qed nagħmlu kwalifika għall-public sector body b'rabta ma' kif trid tgħaddi l-informazzjoni lis-Single Information Point.

X'inhi d-distinzjoni bejn a public sector body u entità ekonomika privata?

DR PAUL EDGAR MICALLEF: A public sector body hemm definizzjoni ...

CLAUDIO GRECH: Naf x'inhi d-definizzjoni imma fuq il-provision tal-informazzjoni lis-Single Information Point …

DR PAUL EDGAR MICALLEF: L-iskop tas-Single Information Point huwa kif jgħid l-isem, jiġifieri l-punt fokali fejn ikun hemm it-tagħrif kollu li jkun available fuq l-istrutturi.

Anke biex jiffaċilita aċċess għall-infrastruttura għall-operaturi li jkunu interessati, dan primarjament jinġabar minn dan is-Single Information Point li, skont il-liġi, issa se tiġi designated lil Transport Malta.

Jiġifieri l-public sector body li qed jirreferi għalih subartikolu 15(2) ...

DR PAUL EDGAR MICALLEF: Hemm id-definizzjoni ta' public sector body …

CLAUDIO GRECH: Jien qed ngħidlek għal 15(2), mhux id-definizzjoni.

IS-SUR PATRICK VELLA: Jista' jkun hemm entitajiet oħra, pereżempju l-MEPA, li jkollhom dik l-informazzjoni in electronic format.

F'dak il-każ …

F'dak il-każ il-MEPA għandha l-obbligu li tgħaddih lil Transport Malta bħala entità governattiva.

CLAUDIO GRECH: Allura l-informazzjoni tas-Single Information Point se tidħol fuq sistema fejn l-operaturi mano a mano se jibdew jipprovdu l-infrastructure layer kollu tagħhom, jew biss meta jkun hemm talba għal dik l-informazzjoni?

IS-SUR PATRICK VELLA: Jien ma jirriżultalix li hemm dan l-obblligu, le.

Jekk hemm entità governattiva li għandha dik l-informazzjoni trid tagħmilha online in whatever ...

CLAUDIO GRECH: L-Enemalta, pereżempju, trid taqbad l-infrastructure layer tagħha kollu u tgħaddih lis-Single Information Point għax it is a public sector body.

Kienet a public sector body, illum dubjuża x'inhi.

(Interruzzjonijiet) Enemed tal-fuel m'għandhiex x'taqsam.

IS-SUR PATRICK VELLA: F'dan l-istadju nimmaġina li taqa' taħt dik il-kategorija.

CLAUDIO GRECH: Naħseb li taf fejn irrid nasal.

Dan li qed ngħidu hawnhekk huwa fundamentali, għax kull pajjiż għandu infrastructure layer li kulħadd jaf li se tkun xi ħaġa li se tiffaċilita ħafna l-implimentazzjoni ta' ċerti xogħolijiet.

Issa niġi għall-mistoqsija tiegħi.

Allura hawnhekk qed ngħidu li public sector body …

IS-SUR PATRICK VELLA: Dejjem jekk dik l-informazzjoni hija miżmuma elettronikament.

Ħadd m'għandu l-obbligu li jibni database elettronika minħabba … Kien hemm ħafna dibattitu fuqha meta kienet qed tinħema d-Direttiva.

THE CHAIRMAN: Hawn iktar rimarki?

CLAUDIO GRECH: Allura l-uniku obbligu li għandu operatur privat biex jipprovdi l-informazzjoni huwa meta jkun hemm it-talba għal dik l-informazzjoni?

CLAUDIO GRECH: U ġaladarba tingħata dik it-talba, dik it-talba tibqa' maħżuna fis-Single Informatioin Point?

DR PAUL EDGAR MICALLEF: Fil-fehma tiegħi subartikolu 15(2) huwa ċar.

Dan jgħid li "(2) Korp tas-settur pubbliku li jkollu f'format elettroniku, minħabba l-kompiti tiegħu, elementi tal-informazzjoni minima msemmija fis-subartikolu (1) dwar l-infrastruttura fiżika ta' operatur tan-network, għandu jagħmel dik l-informazzjoni disponibbli" tramite s-Single Information Point.

Din qed tirrifletti l-Artiklu 4 tad-direttiva.

Jekk wieħed jaraha, jekk m'iniex sejjer żball, is-subartikolu(2) tiegħu…

CLAUDIO GRECH: Naqblu, imma mhux dik kienet il-mistoqsija tiegħi.

Il-mistoqsija tiegħi kienet: Meta operatur privat se jintalab minn operatur ieħor li jaċċedi għall-infrastruttura tiegħu l-ewwel obbligu huwa li jrid jagħtih l-informazzjoni.

Ejja ngħidu li għadda l-proċess, bix-xhur kollha li hemm, u l-informazzjoni kellu jagħtiha, dik l-informazzjoni, ġaladarba tingħata, tidħol fis-Single Information Point?

Imbagħad minn hemm 'il quddiem dik tibqa' aċċessibbli għal kull utility operator ieħor?

CLAUDIO GRECH: Se tibqa' hemmhekk.

Minn fejn toħroġ din?

THE CHAIRMAN: Jiena naħseb mill-bonsens.

CHARLÒ BONNICI: Mhux se jagħtiha fuq il-bonsens biss.

THE CHAIRMAN: Fil-liġi hemm bonsens.

CLAUDIO GRECH: Is-subartikoli (2) u (3) huma marbutin mal-public sector bodies.

Terġa' hawnhekk public sector body hija limitatissima.

L-interpretazzjoni tiegħi fis-subartikolu 15(4) …

DR PAUL EDGAR MICALLEF: Is-Single Information Point hemm referenzi għaliha f'artikoli sussegwenti.

CLAUDIO GRECH: Dan se jidħol fis-seħħ fl-1 ta' Jannar tal-2017, hux hekk?

THE CHAIRMAN: Iva, hekk hemm.

CLAUDIO GRECH: Jiġifieri għandkom is-sistemi diġà qegħdin in place.

Xtrajtuhom bħala GIS layers biex din tkun tista' titħaddem u tkun aċċessibbli peress illi l-1 ta' Jannar 2017 qegħdin ngħidu disa' xhur oħra?

Jien nispera li hawnhekk kulħadd qed jifhem x'qed ngħidu.

DR PAUL EDGAR MICALLEF: Imxejna la inqas u lanqas iżjed minn dak li hemm fid-Direttiva.

THE CHAIRMAN: Imma, Onorevoli, aħna qegħdin hawn biex nilleġiżlaw.

Issa jekk dik hija d-data ta' meta tidħol fis-seħħ din il-liġi sta għalihom li jaraw li dak li hemm miktub …

CLAUDIIO GRECH: Imma jien għandi obbligu li nistaqsi.

THE CHAIRMAN: Iva, imma baqa' disa' xhur, jaraw huma.

CLAUDIO GRECH: Billi nistaqsi jekk għandhomx is-sistema in place, naħseb hija mistoqsija pertinenti.

IS-SUR PATRICK VELLA: Id-Direttiva ma tagħtix obbligu li jinħolqu sistemi minn karta għall-elettronika, iridu jkunu eżistenti.

CLAUDIO GRECH: Is-subartikolu 15(3) ma tgħidx hekk.

IS-SUR PATRICK VELLA: Imma jekk jeżistu in electronic format.

CLAUDIO GRECH: Imma s-Single Information Point irid ikun aċċessibbli promptly in electronic format.

DR PAUL EDGAR MICALLEF: Jekk naraw is-subartikolu 19(2), intitolat Punt Waħdieni ta' Informazzjoni, dan jgħid li: "Kull persuna li - kull persuna jiġifieri kemm persuna legali kif ukoll persuna naturali li tinkludi operaturi - kif hawn f'dan l-Att, tkun meħtieġa tipprovdi xi informazzjoni tkun kif tkun deskritta, għandha tiżgura li dik l-informazzjoni tiġi provduta lill-Punt Waħdieni ta' Informazzjoni f'waqtha ...", jiġifieri għandu l-obbligu.

Aħna qgħadna strettament għar-requirements tad-Direttiva.

CLAUDIO GRECH: Il-liġi qed tgħid il-minimum information u dak huwa stabbilit f'subartikolu (1).

DR PAUL EDGAR MICALLEF: Imbagħad hemm is-subartiklu (2) u jekk ma jagħtix l-informazzjoni hemm is-subartikolu (3) u teħel piena.

CLAUDIO GRECH: Subartikolu 15(2) jitkellem fuq kif tiġi pproċessata l-informazzjoni li jagħti public sector body.

Din hija l-mistoqsija tiegħi: Saret talba minn operatur A lil operatur B biex dan jagħtih aċċess għal ċerta infrastruttura.

Wara li għaddew ix-xahrejn u operatur B baqa' jkaxkar saqajh biex jagħtih l-informazzjoni mar it-Tribunal eċċ. u l-informazzjoni tahielu.

Dik l-informazzjoni tidħol fis-Single Information Point jew le?

Dak li qed nistaqsi.

Jiġifieri hemm ikkontemplat proċess li iktar ma jgħaddi żmien, sena wara oħra l-informazzjoni li qed tiġi mgħoddija bejn il-partijiet tmur f'post tas-Single Information Point?

Din hija idea li hemm ħafna leġiżlazzjoni dwarha.

Ftit ilu fil-Parlament għaddejna liġi fuq il-GIS layers, għax kienet traspożizzjoni, li kienet qed tikkontempla dawn l-affarijiet għax bħala pajjiż suppost għandna layer ta' informazzjoni li huwa l-infrastruttura tat-telecom.

Dak li qed nistaqsi.

X'se jiġri?

Dawn jiġu maħżuna għand is-Single Information Point jew le?

IS-SUR PATRICK VELLA: Ma jidhirlix.

CLAUDIO GRECH: Jiġifieri dawn jmorru u jitilqu u daqshekk, imbagħad trid terġa' titlobhom.

IS-SUR PATRICK VELLA: L-informazzjoni mhux neċessarjament tkun miżmuma in electronic format.

Jiġifieri dak huwa punt ieħor li wieħed irid jara.

CLAUDIO GRECH: Din hija fid-Direttiva wkoll li ma tistax iżżommhom?

IS-SUR PATRICK VELLA: Le, mhux ma tistax, naħseb li hija silent fuqha.

Nimmaġina li m'hemm xejn x'iżommok milli tagħmel hekk.

THE CHAIRMAN: Hawn iktar rimarki?

CLAUDIO GRECH: Għall-finijiet ta' record - għax naħseb min se jiġi biex jiddeċiedi fuq din il-liġi se jkollu bżonn ċerti spjegazzjonijiet - skont din il-liġi li għandna quddiemna meta operatur privat jipprovdi informazzjoni lis-Single Information Point tista' tispjegali x'se jiġri minnha?

IS-SUR PATRICK VELLA: Jekk is-Single Information Point għandu l-informazzjoni diġà in electronic format, irid jagħmilha available.

Ma nafx jekk fhimtekx ħażin …

CLAUDIO GRECH: Spjega xi tfisser meta tgħid li jagħmilha available.

IS-SUR PATRICK VELLA: Available lil kull min għandu bżonn dik l-informazzjoni.

CLAUDIO GRECH: Jiġifieri l-informazzjoni kollha jew l-informazzjoni li tintalab?

IS-SUR PATRICK VELLA: Le, l-informazzjoni għandha tliet kriterji …

CLAUDIO GRECH: Il-minimum information.

Pereżempju, jien operatur tat-telecoms u għandi GIS layer bin-network tiegħi kif inhu mqassam.

Inti qed tgħidli li jien obbligat li dak il-GIS layer, għax huwa elettroniku, inpoġġih available lis-Single Information Point biex imbagħad l-operaturi l-oħrajn jistgħu jaċċeduh?

Jew jekk issir talba lili biex fi Triq ir-Repubblika tgħaddi minn fuq dak tiegħi, jien nagħtik l-aċċess ta' Triq ir-Repubblika?

IS-SUR PATRICK VELLA: Jekk is-Single Information Point għandu l-informazzjoni ...

CLAUDIO GRECH: Mhux is-Single Information Point qed ngħidlek, fuq l-operatur.

IS-SUR PATRICK VELLA: Ma jirriżultalix li hemm xi obbligu li l-operatur jaqbad l-informazzjoni li għandu u jagħtiha lis-Single Information Point.

CLAUDIO GRECH: Le, għalhekk qed ngħidlek.

Allura ejja ngħidu inti tagħmel talba lili bħala operatur biex nagħtik l-aċċess għall-informazzjoni tan-network tiegħi fi Triq ir-Repubblika għax trid tagħmel implimentazzjoni ta' equipment ta' high speed network.

Hekk isir il-proċess, hux hekk Dr Micallef?

Tista' tgħidli x'isir minnha dik l-informazzjoni?

Dik tmur fis-Single Information Point u tibqa' hemm jew le?

Jekk il-ġurnata ta' wara jiġi operatur ieħor u jkun irid l-istess informazzjoni, x'se jiġri?

Dik se tkun hemmhekk u tibqa' għand is-Single Information Point?

DR PAUL EDGAR MICALLEF: Tista' terġa' tispjega għax ma fhimtekx sew?

CLAUDIO GRECH: Mela operatur għandu l-informazzjoni diġitali tan-network tiegħu, irrispettivament f'liema format hu, imma ejja ngħidu li huwa f'format elettroniku.

Għandek operatur ieħor li jagħmel it-talba biex jaċċedi għal parti minn dik in-network.

Tajtek eżempju li dan irid jinstalla high speed network il-Belt u talab id-data ta' Triq ir-Repubblika.

IS-SUR PATRICK VELLA: Jiddependi lil min talabha.

CLAUDIO GRECH: Lill-operatur ieħor.

Dak l-operatur, wara li għadda l-proċess ikkontemplat hawnhekk, kellu jagħti dik l-informazzjoni.

Imma dik l-informazzjoni ma jagħtihiex lill-operatur, imma jagħtiha lis-Single Information Point.

Ġaladarba dik l-informazzjoni tmur għand is-Single Information Point, x'se jsir minnha?

Se tibqa' aċċessibbli għal kulħadd?

DR PAUL EDGAR MICALLEF: Iva, tkun aċċessibbli.

CLAUDIO GRECH: Jiġifieri kull darba li s-Single Informatioin Point tingħata biċċa informazzjoni fuq biċċa network ta' operatur, dik tibqa' aċċessibbli sussegwentement.

DR PAUL EDGAR MICALLEF: Ikun hemm ġustifikazzjoni biex jitlob it-tagħrif, imma tkun aċċessibbli.

CLAUDIO GRECH: Jiġifieri se tibqa' hemmhekk.

DR PAUL EDGAR MICALLEF: Ovvjament it-tagħrif jinbidel maż-żmien u nistenna l-operatur jaġġorna.

CLAUDIO GRECH: L-operatur għandu l-obbligu li jagħmel l-update ta' dik l-informazzjoni?

DR PAUL EDGAR MICALLEF: Irrid nara l-liġi għax ma nafx il-liġi bl-amment.

Imma min qed jagħti t-tagħrif għandu l-oneru li jagħmel ċert li qed jagħti tagħrif tajjeb.

CHARLÒ BONNICI: Irid jaġġornaha din l-informazzjoni?

DR PAUL EDGAR MICALLEF: Is-Single Information Point, sa ċertu punt, għandha poteri regolatorji biex tkun tista' taqdi l-funzjoni tagħha u taċċerta ruħha li ċertu tagħrif dwar in-networks ikun available f'terminu raġunevoli.

CLAUDIO GRECH: Inti għedt li l-informazzjoni tinżamm u tibqa' aċċessibbli.

THE CHAIRMAN: Jekk jista' jkun ma nirrepetux.

Hawn iktar rimarki?

Għaliex qed issir distinzjoni bejn xogħlijiet li huma finanzjati minn fondi pubbliċi u xogħlijiet li jkunu privati?

Ħafna minnhom ikunu privati.

DR PAUL EDGAR MICALLEF: Dan il-kliem ittieħed direttament mid-Direttiva.

CLAUDIO GRECH: Imma trid tispjegali daqsxejn.

DR PAUL EDGAR MICALLEF: Nispjegalek imma d-direttiva ma ktibthiex jien.

CLAUDIO GRECH: Jien naf naqraha d-Direttiva.

DR PAUL EDGAR MICALLEF: Għax qed tistaqsini biex nispjegalek il-kliem li adottajna mid-Direttiva, meta d-Direttiva m'għamilthiex jiena.

CLAUDIO GRECH: Dr Micallef, lilek qed nistaqsi.

Inti qed tistaqsih għaliex min kiteb id-Direttiva kitibha b'dan il-mod.

CLAUDIO GRECH: Mhux qed nistaqsi hekk.

Jien qed nistaqsih jispjegali x'fiha l-liġi, dak li qed nistaqsih.

CLAUDIO GRECH: Jista' jgħidli għaliex hemm differenza fuq public means?

Dak li qed ngħidlu.

THE CHAIRMAN: Onor. Grech, ħu paċenzja, le mhux hekk biss.

Hu qallek li qiegħda eżattament kif inhi fuq id-Direttiva u inti għedtlu: Imma trid tispjegali inti kif qiegħda fid-Direttiva.

Kif tridu jispjegalek jekk hija fid-direttiva?

Id-direttiva qiegħda hekk.

CLAUDIO GRECH: Jien qed ngħidlu biex jispjegali l-liġi.

Għaliex il-liġi qed tagħmel distinzjoni bejn civil works li huma ffinanzjati …

THE CHAIRMAN: Mhux biss.

Is-subartikolu 16(2) jgħid li jiġu "finanzjati sew għal kollox sew biss f'parti minn fondi pubbliċi", qed tkopri …

DR PAUL EDGAR MICALLEF: Kieku ngħidlek x'hawn miktub, imma li jiena nispjega …

THE CHAIRMAN: Jekk jogħġbok, Dr Micallef, hawnhekk kulħadd qed jagħmel xogħlu u kulħadd għandu dritt jistaqsi l-mistoqsijiet u għalhekk hawn jiena bħala Chairman biex nikkontrolla.

CLAUDIO GRECH: Il-mistoqsija tiegħi kienet: Tistgħu tgħiduli x'inhi d-distinzjoni bejn civil works li huma mis-settur pubbliku, jiġifieri finanzjati mill-Gvern, u xogħlijiet li huma ffinanzjati mill-privat?

Għall-finijiet tal-liġi qed ngħidu.

THE CHAIRMAN: Jekk tistaqsi lili, mill-ispirtu ta' min kiteb dan, ried ikun kemm jista' jkun komprensiv, jiġifieri biex ma jħalli xejn barra, …

CLAUDIO GRECH: Sur President, qed tħalli parti barra, jekk hu finanzjat privatament qed tħalliha barra.

THE CHAIRMAN: Le, għax hu qed jgħidlek "direttament jew indirettament - jiġifieri qed ikoprilek a very wide interpretation - xogħlijiet ċivili, finanzjati sew għal kollox sew biss f'parti minn fondi pubbliċi", mela "biss f'parti" jiġifieri hemm parti oħra li mhumiex minn fondi pubbliċi.

CLAUDIO GRECH: Imma, safejn naf jien, ħafna mix-xogħlijiet li jsiru min-network operators ma jkunux iffinanzjati mill-Gvern.

Issa ma nafx din il-liġi hijiex se tbiddel kif isiru l-affarijiet, imma safejn naf jien it-trinek li jagħmlu l-operaturi jagħmluhom huma privatament.

Hemm obbligu li Transport Malta tagħmel ċerta infrastruttura għan-network.

CLAUDIO GRECH: Imma meta tagħmel toroq ġodda.

JOE MIZZI: Le, hemm obbligu biex tagħmel l-infrastruttura tan-network.

Dażgur li għandna obbligi.

CLAUDIO GRECH: Jiġifieri int qed tgħid li meta operatur tat-telecoms irid jgħaddi trinka, il-Gvern iħallaslu parti minnha llum?

Hemm dawk l-affarijiet li jiena writhom.

JOE MIZZI: Imma jiena naf u, sfortunatament, hemm partijiet li jkollna nagħmluhom, mhux ta' kulħadd, għax għad hemm ċerti obbligi.

Meta jsiru t-toroq minn Transport Malta għad hemm ċerti obbligi marbutin ma' kriterji li ġejjin minn żmien it-Telemalta meta kulħadd kien jista' jieħu servizz … Veru hija ironija u jien staqsejt għalfejn, għax bħalek ma stajtx nifhimha, imma kien hemm ċerti obbligi.

THE CHAIRMAN: Imma, qed tassigurawna, Dr Micallef u inti Sinj.

Meilak, li din meħuda eżattament mid-Direttiva.

LUCIENNE MEILAK: Qiegħda hekk fl-Artikolu 5 tad-Direttiva fejn jitkellem fuq il-co-ordination of civil works.

CLAUDIO GRECH: Fil-liġi, fejn qed tipprovdi, jekk is-civil works ikunu privati?

IS-SUR PATRICK VELLA: Hawnhekk qegħdin nitkellmu fuq xogħlijiet li jkunu se jsiru.

Ma naħsibx li fejn ikunu privati tipprovdi għalihom.

Hemm l-obbligu li jikkoordina s-civil works meta jkun hemm xi forma ta' public financing.

DR PAUL EDGAR MICALLEF: Subartikolu (2) tal-Artikolu 5 tad-Direttiva jgħid hekk:

"L-istati membri għandhom jiżguraw li kull operatur tan-network li direttament jew indirettament jagħmel xogħlijiet ċivili ffinanzjati kollha jew parzjalment minn flus il-poplu jwieġeb għal kwalunkwe talba raġunevoli biex jikkoordina x-xogħlijiet ċivili fuq termini trasparenti ..."

Imma, nerġa' ngħid, dan mhux xogħli.

JOE MIZZI: L-għanijiet u raġunijiet ta' dan l-Abbozz huma biex tiġi implimentata d-Direttiva 2014/61.

M'hemmx għalfejn nerġgħu nirrepetu miljun darba Dr Micallef.

L-esperti qegħdin hawn biex iwieġbu l-mistoqsijiet, imma dak li hu ovvju huwa ovvju, nafuh.

Hawn iktar rimarki?

CLAUDIO GRECH: Allura bl-istess argument f'subartikolu 16(3) li jgħid: "Jekk ma jintlaħaqx ftehim dwar il-koordinament ta' xogħlijiet ċivili", bejn min ma jintlaħaqx l-agreement?

Qed nifhem bejn entitajiet pubbliċi, hux hekk?

IS-SUR PATRICK VELLA: Għandek referenza għal subartikolu (2) li jagħtik eżempju fejn għandek network operator complying…

CLAUDIO GRECH: Jiġifieri artikolu 16 japplika biss - correct me if I'm wrong – għal xogħlijiet li jkun hemm xi forma ta' public finance fihom, il-bqija artikolu 16 ma japplikax għal xogħlijiet privati.

THE CHAIRMAN: Hawn iktar rimarki?

CLAUDIO GRECH: Artikolu 17 jidħol fuq il-forward planning tax-xogħlijiet li se jsiru fit-toroq.

Dan huwa punt fundamentali għal żewġ raġunijiet.

Wieħed pertinenti ħafna għal pajjiżna biex mhux kulħadd x'ħin ifettillu jaqbad u jċarrat it-toroq biex jgħaddi trinka u, it-tieni, għax jekk tikkoordina x-xogħlijiet biex tagħmel dawn it-tip ta' networks, ħafna drabi se tkun ħafna iktar effiċjenti fl-ispejjeż li jkollok għar-raġuni li, kif intom tgħallmuna, l-ikbar spiża biex jiġu implimentati dawn in-networks mhijiex il-components tat-teknoloġija jew il-fibre, imma huma s-civil works.

Allura, bl-istess loġika li għadna kemm għedna fl-argument ta' qabel, artikolu 17 ma japplikax għax-xogħlijiet tas-settur privat iżda japplika biss għax-xogħlijiet tas-settur pubbliku.

Dawn iż-żewġ punti …

THE CHAIRMAN: Bilfors għax isegwi.

CLAUDIO GRECH: Iva, għalhekk, għax isegwi.

THE CHAIRMAN: Għadna kemm għedna li l-artikolu 16 kien qed jirreferi għalhekk.

Artikolu 17 qed jgħidlek xogħlijiet ċivili msemmijin f'artikolu 16.

Isegwi.

CLAUDIO GRECH: Imma, again for the record, mhijiex loġika, għax li qed tgħid huwa li l-koordinament isir biss fil-każ li għandek network operators li qed jagħmlu xogħlijiet li huma finanzjati pubblikament.

Issa, safejn naf jien - and I stand to be corrected - m'hawn l-ebda entità pubblika li tagħmel xogħlijiet marbutin ma' implimentazzjoni ta' networks ta' komunikazzjoni elettronika b'veloċità għolja.

Artikoli 16 u 17 …

JOE MIZZI: Fir-realtà issa meta xi ħadd japplika biex jagħmel xogħlijiet f'ċerti toroq, irid jieħu permess minn Transport Malta li għandha sistema li meta jkun se jsir xi ħaġa hekk, tibgħat għall-entitajiet kollha biex jikkooridnaw.

Fil-prattika din qiegħda ssir.

Barra minn hekk, anke meta se jkunu se jsiru t-toroq, jien bħala Ministru responsabbli mill-infrastruttura nagħmel ukoll co-ordination meeting fejn jiġu l-entitajiet kollha biex naraw xi proġetti se jkollhom fis-snin li ġejjin biex it-toroq li jkunu saru ma jerġgħux jinqalgħu.

Fir-realtà dawk l-affarijiet qegħdin isiru u se jibqgħu jsiru.

CLAUDIO GRECH: Imma aħna qegħdin nitkellmu fuq din il-leġiżlazzjoni li ma tapplikax għall-operaturi li ma jkunux qed jiffinanzjaw ix-xogħlijiet tagħhom b'fondi pubbliċi.

Niġi issa għal subartikolu 18(3) li jgħid: "The competent authority shall grant or refuse a permit within four months".

Jiġifieri biex japprova jew jirrifjuta permess, għandu erba' xhur?

Din toħroġ mid-Direttiva wkoll?

IS-SUR PATRICK VELLA: Iva, toħroġ mid-direttiva.

(Interruzzjonijiet)

THE CHAIRMAN: Fis-7.00 p.m. għandna vot fil-Plenarja.

Fil-każ nissospendu għal ftit u nerġgħu niġu.

CLAUDIO GRECH: Nerġgħu niġu għax fadalli xi punti.

JOE MIZZI: Jien ma nistax wara għax, kif għedtilkom 'ilbieraħ, għandi commitment li ilni li kkommettejt ruħi.

Għalhekk ftehemna li niltaqgħu xi ħin qabel illum, għax 'kieku konna nkomplu sal-11.00 p.m. 'ilbieraħ.

CLAUDIO GRECH: Ministru, jien illum offrejt li niġi fl-4.30 p.m. Ma nafx għalfejn qed tindirizza lilna.

JOE MIZZI: Anke jien kont niġi fl-4.30 p.m.

CLAUDIO GRECH: Skużi, mela mhux tort tagħna!

Allura ma nagħmlux xogħolna!

Għalaqna fid-9.00 p.m. ilbieraħ.

Fis-7.00 p.m. id-diskussjoni kienet sospiża peress li l-membri ġew imsejħa biex jieħdu vot fil-plenarja.

THE CHAIRMAN: Il-laqgħa se tiġi aġġornata peress li l-Membri ġew imsejħa biex jieħdu vot fil-plenarja.

Fis-7.17 p.m. id-diskussjoni fuq klawsola 18 u l-emendi għaliha kienet interrota u l-Kumitat ġie aġġornat għal data li kellha tiġi kkomunikata iktar tard.